title: Nicolás García

text: Nicolás García Hemme (s. 20. kesäkuuta 1988 Las Palmas, Kanariansaaret) on espanjalainen taekwondon olympiamitalisti. 188 senttimetriä pitkä ja 80 kilogrammaa painava García kilpailee 80-kiloisten sarjassa.


title: Nicolás García

text: García saavutti olympiahopeaa 80-kiloisista vuoden 2012 kesäolympialaisista Lontoosta. Hän hävisi finaalissa Argentiinan Sebastián Crismanichille. MM-kilpailuista Garcíalla on hopeaa vuodelta 2009 ja pronssia vuodelta 2013. EM-kilpailuista hän on saavuttanut hopean vuodelta 2008 ja pronssin vuodelta 2012.


title: Claude Le Jeune

text: Claude Le Jeune (1528–1602) oli ranskalainen renessanssiajan kuorosäveltäjä. Hän kuului "musicue mesuréen" joka antiikin esikuvia seuraten yritti sopeuttaa latinalaiset runomitat soinnilliseen asuun. Le Jeune oli "musicue musuréen" paras jäsen. Hänen sarjateoksissaan, esimerkiksi "Kevät", soveltamaansa tyyliä on kuvailtu "maalailevaksi". Le Jeune sävelsi myös muun muassa psalttarin useampaan otteeseen sekä Baffin antiikkirunomitallisia lauluja. Hän saattoi lisätä polyfoniseen sävellykseen ylimääräisen äänen.


title: Giovanni Battista Ceirano

text: Giovanni Battista Ceirano oli italialainen autoilun ja ajoneuvojen valmistuksen pioneeri.


title: Giovanni Battista Ceirano

text: Giovanni Battista oli nelihenkisen Ceiranon veljessarjan vanhin, muut veljet olivat ikäjärjestyksessä Giovanni, Matteo ja Ernesto. Vuonna 1886 hän perusti perusti Torinon kaupunkiin polkupyöräliikkeen ja ryhtyi myöhemmin itsekin valmistamaan polkupyöriä, englantilaiselta kalskahtavalla nimellä "Welleyes". Tätä polkupyöräliikettä oli rahoittamassa mm. liikemies "Emanuele di Bricherasio", jolla oli myöhemmin merkittävä rooli tulevan teollisuusyhtiö F.I.A.T.:n perustamisessa. Vakituinen vieras polkupyöräverstaalla oli tekniikasta kiinnostunut pikkupoika nimeltä Vincenzo Lancia. Hän imi täällä itseensä vaikutteita, joilla oli hänen tulevaisuutensa kannalta ratkaiseva merkitys.


title: Giovanni Battista Ceirano

text: Lokakuussa 1898 Giovanni Battista perusti polkupyöräverstaalla työskennelleen nuoremman veljensä Matteon kanssa Ceirano Giovanni Battista & C. -nimisen yhtiön. Alkuvuodesta 1899 heidän yhtiönsä oli tarkoitus alkaa valmistaa insinööri Aristide Facciolin suunnittelemaa kevyttä kaksipaikkaista autoa, joka on varustettu Aristiden itsensä suunnittelemalla 3,5 hv:n, 663 cm:n kaksisylinterisellä moottorilla ja kaksinopeuksisella vaihteistolla. Giovanni Battistan ja Matteon autolle annetaan nimi "Welleyes" heidän valmistamiensa polkupyörien nimen mukaisesti. Heidän autolleen näyttäisi olevan odotettavissa kaupallista menestystä mutta heidän tuotantotilojensa rajallinen koko ei mahdollista laajamuotoisemman autojen valmistuksen aloittamista, joten he päättävät myydä autonsa patenttioikeudet torinolaiselle liikemieskonsortiolle, joka perustaa auton valmistamista varten "Fabbrica Italiana Automobili Torino" (F.I.A.T.) -nimisen yhtiön.


title: Giovanni Battista Ceirano

text: Kaupan yhteydessä, nyt Ceiranon oppipoikana työskennellyt Vincenzo Lancia, että Aristide Faccioli siirtyivät Fiatille ja myös Ceiranon veljekset saivat pestin uudesta yhtiöstä. Giovanni Battista aloitti toiminnan Fiatin myyntiedustajana. Neljä kuukautta kaupan jälkeen markkinoille tuli Fiatin ensimmäinen henkilöauto, Ceiranon veljesten Welleyes-patenttiin perustuva "FIAT 3½ HP".


title: Giovanni Battista Ceirano

text: Giovanni Battista ei ollut tyytyväinen pelkän myyntiedustajan toimeen ja vuonna 1901 hän perusti Matteon kanssa uuden autoja valmistavan yrityksen Fratelli Ceirano & C.. Vuoteen 1903 mennessä yhtiö oli kehittänyt yksisylinterisellä moottorilla varustetut "Ceirano 5 HP"- ja "Ceirano 6/8 HP" -mallit sekä 4562 cm:n nelisylinterisellä moottorilla varustetun "Ceirano 16 HP":n. Matteo jätti yhtiön vuonna 1903 ja perusti Ceirano Matteo & C. -nimisen yhtiön. Giovanni Battista jatkoi nuoremman veljensä, joka oli myös nimeltään Giovanni, yhtiön toimintaa ja vuonna 1904 sen nimeksi muutettiin G.G. Fratelli Ceirano & C..


title: Giovanni Battista Ceirano

text: Vuonna 1905 Giovanni Battista vetäytyi autojen valmistuksesta ja liiketoimista ja muutti viettämään yksityiselämää Bordigheran rannikkokaupunkiin. Giovanni Battista Ceirano kuolee Torinossa vuonna 1912.


title: Andrea Belotti

text: Andrea Belotti (s. 20. joulukuuta 1993 Calcinate) on italialainen jalkapalloilija, joka edustaa Serie A:ssa pelaavaa Torinoa. Pelipaikaltaan Belotti on hyökkääjä, ja hän on oikeajalkainen.


title: Andrea Belotti

text: Belotti aloitti uransa AlbinoLeffessä, jonka paidassa Serie B:ssä ja Lega Prossa hän pelasi vuosina 2011–2013 37 ottelua tehden 14 maalia. Kaudeksi 2013–2014 Belotti siirtyi lainalle Serie B:n Palermoon, jossa hän teki kauden aikana 24 ottelussa 10 maalia Palermon voittaessa Serie B:n ja noustessa Serie A:han. Palermo osti Belotti itselleen kaudeksi 2014–2015. Hän teki pääsarjadebyyttinsä elokuussa 2014 Sampdoriaa vastaan. Avausmaalinsa hän teki seuraavassa kuussa Napolin verkkoon osuen tuossa ottelussa kahdesti. Belotti pelasi kauden aikana 38 ottelua tehden kuusi maalia.


title: Andrea Belotti

text: Elokuussa 2015 Belotti siirtyi Serie A:n Torinoon. Hän teki debyyttinsä seuran paidassa seuraavassa kuussa Hellas Veronaa vastaan. Avausmaali syntyi marraskuussa 2015 Bolognan verkkoon.


title: Andrea Belotti

text: Belotti on edustanut Italiaa nuorten maajoukkuetasoilla. Vuosina 2013–2015 hän pelasi Italian alle 21-vuotiaiden maajoukkueessa tehden 18 ottelussa yhdeksän osumaa. Vuoden 2015 alle 21-vuotiaiden EM-kilpailuissa hän onnistui kerran maalinteossa.


title: Andrea Belotti

text: Belottin lempinimi "Gallo" () juontaa juurensa hänen nuoruuteensa. Belottin ystävä ehdotti Belottille tuuletukseksi kukon heltan matkimista ja myöhemmin tästä tuli Belottille lempinimi.


title: Andrea Belotti

text: Seurajoukkuetasolla


title: Carl Axel Lewin

text: Carl Axel Lewin (1818 Ruotsi – 9. maaliskuuta 1893 Porvoon pitäjä) oli liikemies, tehtailija ja Kiialan kartanon omistaja.


title: Carl Axel Lewin

text: Lewinin puoliso oli Johanna Mathilda Katarina Rosander, perheessä oli kaksi tytärtä ja poika. Ruotsalainen Lewin muutti 1840-luvulla Helsinkiin ja sitten Porvooseen, ostettuaan sieltä viinanpolttimon vuonna 1856. Hän oli laajensi viinatehdastaan ja valmisti myös olutta, mutta hankki myös "Borgå"-nimisen höyrylaivan liikennöimään Helsinkiin. Lewisin liiketoimet kannattivat erittäin hyvin, lukuun ottamatta kylpylää, joka jouduttiin sulkemaan ja purettiin lopulta vuonna 1875, ja osallistumista kauppias Wilhelm Åbergin sokeritehdashankkeeseen, joka ei lopulta toteutunut. Hän vetäytyi myös puuhaamastaan rautatien rakentamisesta Porvoosta Helsinkiin. Höyrysahojen kaupallisen hyödyntämisen tultua mahdolliseksi 1850-luvun lopulla Lewis hankki omistukseensa Pernajan Forsbyn kartanon sahoineen. Monet liiketoimet ja 1860-luvun katovuodet johtivat Lewisin väliaikaisesti taloudellisiin vaikeuksiin, mutta puutavaran, viinan ja oluen myynti elpyivät nopeasti. Vuonna 1880 Lewis saattoikin rakennuttaa uuden kolmikerroksisen viinatehtaan Porvoon keskustaan. Hän rakensi viinanpolttimon myös seuraavana vuonna ostamansa Kiialan kartanon maille, muokkasi kartanon pihapiiriä ja muutatti päärakennuksen ulkonäköä. Lewisin kuoltua 1893 syntyi ankara ja monta vuotta kestänyt riita hänen perinnöstään, jossa oli kartanon ohella satoja tuhansia markkoja rahaa, kuusi maatilaa ja kaksitoista kaupunkikiinteistöä.


title: Stavern

text: Stavern, vuosina 1799–1930 Fredriksværn, on entinen Norjan kaupunki, jonka pinta-ala on 3,6 km² ja asukasluku 5 739 (2014). Stavern yhdistyi vuonna 1988 kolmen muun kunnan kanssa Larvikiksi.


title: Stavern

text: Yhdistymiseen asti se oli Norjan pienin kaupunki, pinta-alaltaan 2,4 km², ja esimerkiksi vuonna 1983 siellä oli 2 600 asukasta. Siellä on ilmapuolustuksen päällystökoulu. Vuosina 1750–1849 siellä oli Norjan laivaston tukikohta ja sen päätelakka Fredriksvern.


title: Steinby

text: Steinby on muun muassa seuraavien suomalaisten sukunimi:


title: Turtles-mutanttikilpikonnat (7. tuotantokausi)

text: Teini-ikäisten mutanttininjakilpikonnien 7.kauden jaksokuvaukset. Seitsemänteen kauteen luetaan myös kulttuurihistorian opetusta painottava Turtlesit Euroopassa -lomakausi, jonka jaksot tehtiin 4. tuotantokautta varten, mutta esitettiin 6. kauden jälkeen USA Cartoon Express -ohjelmistossa.


title: Maatalouskemia

text: Maatalouskemia on kemian osa-alue, jossa tutkitaan maataloutta. Se keskittyy erityisesti kasvien ja karjan tuottamiseen liittyviin kemiallisiin tekijöihin. Sen keskeisimpänä päämääränä on hallita ja ymmärtää prosesseja, joiden avulla ihminen tuottaa ravintoa itselleen ja eläimille.


title: Maatalouskemia

text: Maatalouskemistit pyrkivät ruoan tuottajien kanssa parantamaan satoa ja sen laatua. He tutkivat myös kasvien ja eläinten kasvuun liittyviä biokemiallisia reaktioita. Maatalouskemiassa pyritään myös kehittämään ruoantuotantoa helpottavia aineita, kuten herbisidejä, fungisidejä, hyönteismyrkkyjä, lannoitteita ja eläinten ruokalisiä.


title: Stenman

text: Stenman on muun muassa seuraavien henkilöiden sukunimi:


title: Kämäset levyt

text: Kämäset levyt on lempääläläinen itsenäinen levy-yhtiö, joka on keskittynyn suomalaisten punkalbumeiden julkaisuun. Yhtiö on julkaissut mm. Turun Taudin, Lapinpolthajien, Vivisektion, Punk Lurexin, Juggling Jugularsin, Valse Tristen sekä Pää Kii -yhtyeen albumeita.


title: Kämäset levyt

text: Kämästen levyjen toimitusjohtaja Jukka Nakari on kuulunut punkfestivaali Puntala-rockin järjestäjiin.


title: Jalkapallon Suomen Cup 2005

text: Jalkapallon Suomen Cup 2005 oli cupin 51. järjestämisvuosi. Kilpailuun oli ilmoittautunut 392 joukkuetta. Loppuotteluun selvisivät Turun Palloseura ja Valkeakosken Haka, ja se pelattiin Finnair Stadiumilla. Ottelun voitti Haka 4-1.


title: Jalkapallon Suomen Cup 2005

text: Veikkausliigaseurat (11) tulivat mukaan 4.kierroksella, paitsi Liigacupin finalistit FC Lahti ja AC Allianssi vasta 5. kierroksella, MIFK ei osallistunut Suomen cupiin.


title: Jalkapallon Suomen Cup 2005

text: Neljännesvälieriin (7. kierros) selvisi Veikkausliigan (VL) 7 joukkueen lisäksi Ykkösestä (Y) 2, Kakkosesta (K) 6 ja Kolmosesta (3) yksi joukkue.


title: Jalkapallon Suomen Cup 2005

text: Kaavion ottelupareissa kotijoukkue on esitetty ylempänä, loppuottelu pelattiin puolueettomalla kentällä. Ottelut pelattiin: neljännesvälierät FC Espoo 1.10. ja FC Kuusankoski 2.10., FC Honka 16.10. ja muut viisi ottelua 19.10. . Puolivälierät pelattiin 22.10. ja välierät 25.10.


title: Jakob Lilja

text: Jakob Lilja (s. 23. heinäkuuta 1993 Limhamn) on ruotsalainen jääkiekkoilija, joka edustaa Ruotsin liigassa pelaavaa Linköpings HC -seuraa. Tätä ennen hän pelasi enimmäkseen Allsvenskan-sarjaa Rögle BK -seuran paidassa. Lilja teki liigadebyyttinsä kaudella 2012–2013 Röglen riveissä. Lilja on pelipaikaltaan vasen laitahyökkääjä.


title: Joachim Lelewel

text: Joachim Lelewel (1786–1861) oli puolalainen historioitsija, joka merkittävästi vaikutti maansa historian tutkimukseen, tosin hänen teoksissaan näkyy hänen intohimoinen luontonsa. Lelewel oli professori Varsovassa vuosina 1818–1821 ja sittemmin Vilnassa vuoteen 1824, jolloin hänet erotettiin. Hän kuului Puolan marraskuun kansannousun aikana väliaikaiseen hallitukseen. Lelewel oli yksi ulkomaille paenneista puolalaispatriooteista, jotka tekivät Puolan kysymystä tunnetuksi koko Länsi-Euroopassa. Vuonna 1831 Lelewel asettui Pariisiin ja vuodesta 1833 Brysseliin.


title: Longplay Music

text: Longplay Music on suomalainen ohjelmatoimisto ja levy-yhtiö, joka on toiminut vuodesta 2000. Yritys on julkaissut paljon albumeita erityisformaateissa, kuten kasettina ja vinyylinä. Longplayn ensimmäinen julkaisu oli Viikatteen 7" vinyylisingle ”Odotus”, joka julkaistiin heinäkuussa 2001.


title: Longplay Music

text: Yrityksen liikevaihto vuonna 2015 oli 1 597 000€.


title: Stenros

text: Stenros, Stenroos on muun muassa seuraavien suomalaisten henkilöiden sukunimi:


title: Common Law (televisiosarja)

text: Common Law on yhdysvaltalainen komediasarja. Sarjan pääosassa ovat kaksi poliisia, jotka eivät tule toimeen keskenään ja joutuvat pomonsa käskystä pariterapiaan.


title: Common Law (televisiosarja)

text: Sarjaa tehtiin 12 jaksoa, sillä kanava ei tilannut siitä toista tuotantokautta huonojen katsojalukujen vuoksi. Suomessa Hero aloitti sarjan esittämisen 2. toukokuuta 2015.


title: Common Law (televisiosarja)

text: Sarjan pääosassa on kaksi Los Angelesin poliisin murharyhmän rikostutkijaa, Travis Marks ja Wes Mitchell. He työskentelevät samassa poliisipartiossa, mutta eivät tule toimeen keskenään. He joutuvat pomonsa käskystä pariterapiaan ja selvittävät siinä ohessa kaupungissa tapahtuneita henkirikoksia.


title: Markku Auvinen

text: Markku Auvinen (s. 1949) on suomalainen entinen kaupunginjohtaja, joka toimi Harjavallan ja Valkeakosken kaupunginjohtajana. Koulutukseltaan hän on filosofian maisteri ja puoluekannaltaan sosialidemokraatti.


title: Markku Auvinen

text: Auvinen aloitti Suomen Työväen Säästöpankin Savonlinnan konttorin johtajana vuonna 1972, jolloin hänen kerrottiin olleen Suomen nuorin pankinjohtaja. Auvinen työskenteli myöhemmin Savonlinnan talousjohtajana, kunnes hänet valittiin Harjavallan kaupunginjohtajaksi vuonna 1997. Valkeakosken kaupunginvaltuusto valitsi Auvisen kaupunginjohtajaksi vuonna 2005, jolloin hän voitti äänestyksessä Jukka Alasentien lukemin 24–19. Auvinen jäi eläkkeelle heinäkuussa 2013.


title: XII – Kouvostomolli

text: XII – Kouvostomolli on heavy metal -yhtye Viikatteen 12. studioalbumi. Se julkaistiin 29. tammikuuta 2016 levymerkillä Spinefarm Records.


title: XII – Kouvostomolli

text: Helmikuussa yhtye aloitti albumia promotoivan ”Missä molli mojahtaa 2016” -kiertueen.


title: XII – Kouvostomolli

text: Albumi nousi suoraan Suomen virallisen albumilistan ykköseksi.


title: Syndyoceras

text:
Syndyoceras cooki on sukupuuttoon kuollut sorkkaeläinsuku, joka eli mioseenikauden alussa 25 miljoonaa vuotta sitten. Nimi tarkoittaa ”kahta yhdistynyttä sarvea”.
Sen erikoiset sarvet olivat oikeastin luumudostumia kuten kirahveilla eikä varsinaisia sarvia. Muilla heimon lajeilla oli myös samankaltaisia ulokkeita.
Ne muistuttivat nykyisiä kamelieläimiä ja hirvieläimiä. Ne laidunsivat Pohjois-Amerikan preerioilla. Protoceratidae luokitellaan joskus kamelieläimiin, mutta uskotaan nykyään olevan lähempää sukua märehtijöille.


title: Levite

text: Levite on ruoka-aine, jota levitetään yleensä veitsellä viljatuotteiden, kuten leivän tai suolakeksien, päälle. Yleisiä levitteitä ovat maitopohjaiset voit, tuorejuustot ja sulatejuustot sekä kasvirasvapohjaiset margariinit ja muut kasvirasvalevitteet. Muita levitteitä ovat makeat, yleensä hedelmistä valmistetut hillot ja marmeladit, suklaalevitteet, sokeripohjaiset hunajat, siirapit ja vaahtokarkkilevitteet, kasvipohjaiset tahnat, kuten hummus, tahini ja maapähkinävoi, sekä hiivapohjaiset tahnat, kuten Marmite ja Vegemite.


title: Levite

text: Monissa yleisissä rasvapohjaisissa levitteissä on runsaasti tyydyttyneitä rasvahappoja sisältäviä kovia rasvoja, joita pidetään suurina määrinä kulutettuna terveydelle haitallisina. Kaupallisesti tuotettujen levitteiden lisäksi levitteitä tehdään myös kotona omaan käyttöön.


title: Pirullista peliä

text: Pirullista peliä tai Mestarihuijarit ("Sleuth") on Joseph L. Mankiewiczin ohjaama jännityselokuva vuodelta 1972. Sen on käsikirjoittanut Anthony Shaffer oman Tony-palkitun näytelmänsä "Sleuth" (1970, suom. "Vainukoira") pohjalta. Elokuvan pääosia näyttelevät Laurence Olivier ja Michael Caine, jotka olivat molemmat rooleistaan ehdolla Oscar-palkinnon saajiksi. Elokuva jäi Mankiewiczin viimeiseksi ohjaukseksi.


title: Pirullista peliä

text: Andrew Wyke (Olivier) on menestyvä ja ikääntyvä rikoskirjailija, jonka suuri kartano on täynnä erilaisia yllättäviä mekanismeja, liikkuvia nukkeja ja pelivälineitä. Hän on kutsunut vaimonsa rakastajan, italialaissukuisen kampaamonomistaja Milo Tindlen (Caine) luokseen. Andrew kertoo kyllästyneensä vaimoonsa ja pyytää Miloa huolehtimaan tästä. Suunnitelman rahoittamiseksi ja kalliista maustaan tunnetun vaimon elättämiseksi Andrew ehdottaa, että Milo varastaisi hänen korujaan kartanosta, myisi ne ulkomailla ja Andrew saisi puolestaan korvauksen vakuutusyhtiöltä. Milo epäröi mutta lopulta suostuu ja joutuu houkutelluksi monimutkaiseen peliin, jonka tarkoitukseksi hän aluksi luulee ryöstön harjoittelun. Kun kassakaappi on avattu, Andrew uhkaakin Miloa aseella ja kertoo ampuvansa tämän lavastettuaan hänet pelin avulla varkaaksi. Andrew näyttää ampuvan Miloa päähän.


title: Pirullista peliä

text: Päiviä myöhemmin poliisitarkastaja Doppleriksi esittäytyvä mies saapuu kartanoon tutkimaan Milon katoamistapausta. Andrew kiistää ensin tietävänsä asiasta mitään, mutta huomaa olevansa pulassa tarkastajan huomioiden ja päätelmien edessä. Hän tunnustaa muutaman päivän takaisen ampumavälikohtauksen mutta väittää Milon lähteneen kartanosta elossa. Todisteiden valossa Doppler kuitenkin pidättää Andrew’n. Sitten Doppler paljastaakin hänelle olevansa valeasuinen Milo.


title: Pirullista peliä

text: Milo kertoo, että nyt alkaa uusi peli. Hän kertoo käyneensä juuri kuristamassa kuoliaaksi Andrewn rakastajattaren Tean ja sijoittaneensa kartanoon erilaisia todisteita, jotka osoittaisivat Andrew’n syylliseksi. Andrew soittaa Tealle, ja tämän puhelimeen vastaava itkevä huonetoveri Joyce vahvistaa Tean kuolleen. Andrew alkaa paniikissa etsiä Milon lavastamia todisteita kartanosta tämän arvoituksellisten vihjeiden perusteella. Andrew löytää niistä viimeisen juuri kun Milo sanoo poliisiauton saapuvan kartanon pihaan. Milo menee ovelle ja juttelee pitkään poliisien kanssa. Lopulta hän on päästävinään poliisit sisään, mutta silloin paljastuu ettei mitään poliiseja ole. Milo paljastaa että hän valehteli Joycen avustamana Tean kuolemasta ja onnistui näin petkuttamaan Andrew’ta jo toistamiseen.


title: Pirullista peliä

text: Milo alkaa tehdä lähtöä, mutta nöyryyttää Andrew’ta vielä kertomalla erilaisia salaisuuksia Andrew’n naissuhteista. Andrew uhkaa Miloa aseella, mutta Milo sanoo arvanneensa tämän ja kutsuneen sittenkin poliisit paikalle. Andrew ei usko enää mitään ja ampuu Miloa. Poliisien tullessa hän ei mene avaamaan. Kuolinhetkellään Milo pyytää Andrew’ta vakuuttamaan poliisille että kyse oli vain pirullisesta pelistä.


title: Pirullista peliä

text: Vuonna 2007 Kenneth Branagh ohjasi Shafferin näytelmästä Harold Pinterin kirjoittaman, nykyaikaan sijoittuvan uuden elokuvaversion, joka sekin tunnetaan nimellä "Pirullista peliä" ("Sleuth"). Siinä Michael Caine näyttelee kirjailijaa ja Jude Law puolestaan Miloa.


title: Inkkarit kanootissa EP

text: Inkkarit kanootissa EP on Pää Kii -yhtyeen EP-levy. Se julkaistiin toukokuussa 2012 levymerkillä Airiston punk-levyt. Se julkaistiin 7" vinyylinä rajoitettuna 1000:n kappaleen painoksena.


title: Hatapusa

text: Hatapusa () on entinen kyläryhmä Leningradin alueen Lomonosovin piirin Kaprion kunnassa Venäjällä. Se sijaitsi Vornaisienjoen varrella noin 10 kilometriä Kapriosta koilliseen.


title: Hatapusa

text: Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Sen nimi perustunee muinaisslaavilaiseen henkilönimeen "Hotobod/Hotebod". 1800-luvulla Hatapusa muodosti inkerinsuomalaisten äyrämöisten ja inkerikkojen asuttaman kyläryhmän. Suomalaiset kuuluivat Kaprion luterilaiseen seurakuntaan. Paroni Uexküllille kuuluneen kartanon lähistöllä toimi Jacob Johann von Sieversin 1700-luvun lopulla perustama paperitehdas. Myöhemmin Vornaisienjoen varrelle rakennettiin myös Jelizavetinon sellu- ja paperitehdas. Venäjän vallankumouksen jälkeen Hatapusassa toimi metsätyömaa, joka suljettiin puuvarojen ehdyttyä vuonna 1940.


title: Hatapusa

text: Hatapusan kylä tuhoutui toisen maailmansodan aikana. Nykyään sen paikalla on pieni muistomerkki. Kaprion kunnan yleiskaavassa vuodelta 2015 esitetään asutuskeskuksen perustamista uudelleen.


title: Michel Berger

text: Michel Berger (syntyjään Michel-Jean Hamburger, 28. marraskuuta 1947 Neuilly-sur-Seine, Ranska – 2. elokuuta 1992 Ramatuelle) oli ranskalainen laulaja ja lauluntekijä.


title: Michel Berger

text: Berger sai levytyssopimuksen 15-vuotiaana ja julkaisi useita albumeja. Oman musiikin lisäksi hän teki musiikkia muun muassa artisteille Patricia, Véronique Sanson, Johnny Hallyday ja Françoise Hardy, sekä France Gallille, jonka kanssa hän meni naimisiin vuoden 1976 kesäkuussa. He saivat kaksi lasta. Berger kuoli sydänkohtaukseen 44-vuotiaana 2. elokuuta 1992.


title: Wuhai

text: Wuhai (, ) on prefektuuritason kaupunki Kiinan Sisä-Mongolian autonomisen alueen länsiosassa. Kaupungin keskusta sijaitsee linnuntietä noin 440 kilometriä autonomisen alueen pääkaupunki Hohhotista länsilounaaseen. Kaupungin pinta-ala on 1 754 neliökilometriä ja väkiluku 532 902 (2010).


title: Wuhai

text: Kaupunki rajoittuu pohjoisessa, idässä ja etelässä Ordosin, ja lounaassa Shizuishanin prefektuuritason kaupunkeihin. Lännessä naapurina on Alxan liitto.


title: Wuhai

text: Piirikuntatasolla prefektuuri jaetaan kolmeen kaupunkipiiriin (numerointi kuten oheisessa kuvassa):


title: Lindblomin talo

text: Lindblomin talo oli uusrenessanssityylinen kerrostalo, joka valmistui Turun kauppatorin laidalle vuonna 1891. Sen suunnitteli Karl Viktor Reinius tukholmalaisten esikuvien pohjalta, ja se edusti Suomessa aikansa kertaustyylien huippua. Rakennus purettiin vuonna 1956 Wiklundin tavaratalon tieltä.


title: Lindblomin talo

text: Rakennus rakennettiin kauppaneuvos Gustaf Adolf Lindblomin pojille, jotka olivat konsuli Gösta Lindblom ja kauppias Karl Arthur Lindblom. Rakennuksen julkisivun koristeluihin kuului patsaita, korinttilaisia kaksoispylväitä ja torneja. Portaikossa oli I. Ehrlingin, Samuel Koskisen ja G. Ekstamin koristemaalauksia.


title: Lindblomin talo

text: Alvar Aallon vuonna 1931 laatimissa piirustuksissa uutta Wiklundin tavarataloa varten Lindblomin talo oli vielä säästetty, mutta lama esti suunnitelman toteuttamisen. Talo rapistui pahasti toisen maailmansodan aikana, ja 1948 uutisoitiin, että taloa koristaneet veistokset poistetaan. Niistä oli jo putoillut osia kadulle. Talo siirtyi Wiklundin omistukseen. Kaupunki vaati savipohjaan vajonnutta taloa joko uudelleen paalutettavaksi tai purettavaksi. Purkutyöt aloitettiin tammikuussa 1956, ilman lehdissä näkyvää vastustusta. Arkkitehdit ilmaisivat talon olevan arkkitehtuuriltaan arvoton ja pilaavan torimiljöön. Vuonna 1957 paikalle valmistui Ole & Bertel Gripenbergin suunnittelema Wiklundin tavaratalo.


title: Raphael Herburger

text: Raphael Herburger (s. 2. tammikuuta 1989 Dornbirn, Itävalta) on itävaltalainen jääkiekkoilija, joka pelaa kotimaassaan Erste Bank Eishockey Ligan EC Salzburgissa. Hän on pelipaikaltaan keskushyökkääjä.


title: Raphael Herburger

text: Herburger on EC Dornbirnin kasvatti. Hän debytoi seuran miesten joukkuessa 16-vuotiaana Itävallan toiseksi korkeimmalla sarjatasolla Nationalligassa kaudella 2005–2006. Kaudella 2007–2008 Herburger jakoi 16 osumallaan liigan maalipörssin kymmenennen sijan neljän muun pelaajan kanssa. Hän voitti kauden päätteeksi Nationalligan mestaruuden.


title: Raphael Herburger

text: Kaudeksi 2008–2009 Herbuerger siirtyi Itävallan pääsarja Erste Bank Eishockey Ligassa pelaavaan Klagenfurter AC:hen, jossa tulokaskausi toi 44 runkosarjaottelussa tehot 9+6=15 ja 17 playoff-ottelussa tehot 2+4=6. Hän voitti kauden päätteeksi Itävallan-mestaruuden. Kaudella 2011–2012 Herburger oli pudotuspeleissä Klagenfurtin paras pistemies ja syöttäjä tehoilla 3+9=12. Kaudella 2012–2013 hän pelasi loukkaantumisten takia vain kymmenen runkosarjaottelua, mutta palasi runkosarjan lopulla kaukaloihin ja voitti kauden päätteeksi Itävallan-mestaruuden.


title: Raphael Herburger

text: Herburger siirtyi kaudeksi 2013–2014 kaksivuotisella sopimuksella Sveitsin National League A:n EHC Bieliin. Hänellä on käytössään ns. Sveitsin pelaajalisenssi, joten Herburger ei vie paikkaa joukkueen ulkomaalaiskiintiöstä. Hän jakoi kevään 2014 karsintasarjassa Bielin sisäisen maalipörssin voiton viidellä osumallaan Eric Beaudoinin ja Ramón Untersanderin kanssa. Kaudella 2014–2015 Herburger voitti pudotuspeleissä joukkueen sisäisen tehotilaston lukemalla +4. Helmikuussa 2015 hän teki vuoden mittaisen jatkosopimuksen Bielin kanssa.


title: Raphael Herburger

text: Kaudeksi 2016–2017 Herburger palasi kotimaahansa ja siirtyi kaksivuotisella sopimuksella EC Salzburgin riveihin.


title: Raphael Herburger

text: Herburger edusti Itävaltaa Sotšin olympiakisoissa 2014 sekä MM-kilpailuissa vuosina 2013 ja 2015, joista vuoden 2013 turnauksessa hän jakoi joukkueensa sisäisen tehotilaston voiton Sven Klimbacherin kanssa lukemalla +1. Herburger pelasi myös IA-divisioonan MM-kilpailuissa vuosina 2012 ja 2016, joista ensimmäinen turnaus päättyi hopeaan. Hän jakoi Itävallan sisäisen syöttöpörssin voiton neljällä syöttöpisteellään Michael Grabnerin kanssa. Yhteensä Herburger on pelannut 61 A-maaottelua tehopistein 10+16=26. Hän teki A-maajoukkuedebyyttinsä 6. marraskuuta 2008 Norjan Oslossa Ranskaa vastaan.


title: Raphael Herburger

text: Herburger pelasi myös alle 20-vuotiaiden I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). Hän jakoi ensimmäisessä turnauksessa Itävallan sisäisen tehotilaston voiton Patrick Maierin ja Andreas Reisingerin kanssa lukemalla +7. Jälkimmäisessä turnauksessa Herburger jakoi kuudella syöttöpisteellään turnauksen syöttöpörssin voiton joukkuetovereidensa Michael Schiechlin ja Stefan Ulmerin kanssa.


title: Raphael Herburger

text: Herburger pelasi myös alle 18-vuotiaiden I-divisioonan MM-kilpailuissa vuosina 2006 ja 2007.


title: Raphael Herburger

text: Herburgerin isoveli Matthias on pelannut jääkiekkoa puolustajana Itävallan alemmissa sarjoissa.


title: Idänmetsäruusu

text: Idänmetsäruusu ("Rosa amblyotis") on Itä-Aasiassa kasvava ruusulaji.


title: Idänmetsäruusu

text: Idänmetsäruusu muistuttaa paljon Euraasian läntisellä puolella kasvavaa metsäruusua ("Rosa majalis"). Se on matalahko, juurivesallinen, piikikäs pensas. Sen varren piikit ovat metsäruusuun verrattuna hennohkoja, suoria ja hieman yläviistoja. Metsäruusun piikit ovat vahvoja ja käyriä. Lehden lehdykät ovat vihreitä ja vähemmän karvaisia, kun metsäruusulla lehdykät ovat harmahtavan vihreitä, päältä harvakarvaisia ja alta tiheäkarvaisia. Idänmetsäruusun kukka on yksinkertainen, viisi senttimetriä leveä, ruusunpunainen. Kiulukat ovat kuten metsäruusulla.


title: Idänmetsäruusu

text: Idänmetsäruusua esiintyy luonnonvaraisesti Venäjän Kaukoidässä ja Kiinassa. Levinneisyysalueeseen kuuluvat Kamtšatkan niemimaa, Sahalin, Amur ja Luoteis-Kiinaa.


title: Idänmetsäruusu

text: Idänmetsäruusua käytetään koristekasvina. Suomessa se on harvoin viljelty.


title: Alf Lindberg

text: Alf Lindberg (1905–1990) oli ruotsalainen taidemaalari, jonka taiteessa yhdistyivät Göteborgin koulukunnan koloristinen perinne sekä rakenteellinen kuva-ajattelu. Osassa hänen tuotannostaan tämä aiheutti abstraktin maalaustavan. Hän maalasi ekspressionistisesti myös henkilökuvia ja rannikkomaisemia. Näiden ilmauksellinen voima teki Lindbergistä yhden ikäpolvensa huomattavimmista ekspressionisteista Ruotsissa.


title: Helmipihlaja

text: Helmipihlaja ("Sorbus koehneana") on Kiinassa luontaisesti esiintyvä pihlajalaji.


title: Helmipihlaja

text: Helmipihlaja kasvaa pensaaksi tai pikku puuksi, korkeudeltaan kolmesta kuuteen metriä. Suomessa se on viljeltynä jäänyt vain 2–3-metriseksi. Lajilla lehdet ovat parilehdykkäiset samaan tapaan kuin kotipihlajalla. Lehdyköitä on 19–29 kappaletta, eli 9–14 paria ja kärkilehdykkä. Lehdykät ovat 1,5–3,5 senttimetrin pituiset, pitkulaiset, toissahalaitaiset paitsi tyviosastaan, nuorina harvakarvaiset ja myöhemmin kaljut. Helmipihlajan kukinto on neljästä kahdeksaan senttimetriä leveä huiskilo. Marjat ovat pihlajille epätyypillisesti valkoiset, halkaisijaltaan kuudesta seitsemään millimetriä.


title: Helmipihlaja

text: Helmipihlaja esiintyy luonnonvaraisena Keski-Kiinassa. Se kasvaa vuoristoissa yli kahden kilometrin korkeudessa Gansun, Henanin, Hubein, Qinghain, Shaanxin, Shanxin, Sichuanin ja Yunnanin provinsseissa. Se kasvaa kuivanpuoleisissa tammivaltaisissa metsissä.


title: Helmipihlaja

text: Laji voi olla viljelykarkulainen alkuperäisen levinneisyytensä ulkopuolella.


title: Helmipihlaja

text: Helmipihlajaa kasvatetaan myös koristepuuna. Laji menestyy Suomessa viljeltynä I–II-vyöhykkeillä, mutta joidenkin taimitarhojen ilmoittaman tiedon mukaan jopa V-vyöhykkeellä.


title: Per Lindberg

text: Per August Lindberg (1890–1944) oli ruotsalainen teatteriohjaaja, aikansa johtavia ruotsalaisia teatterimiehiä. Hän toimi ohjaajana Tukholmassa ja Göteborgissa. Hän nousi merkittäväksi vahvalla ohjaustaiteellaan. Vuosina 1918–1923 hän oli Göteborgin Lorensbergsteaternin johtaja. Lindbergin työlle oli tyypillistä tarkan tekstianalyysin yhdistäminen henkilöohjaukseen ja näyttämömielikuvitukseen. Lindberg pyrki kompromisseja kaihtaen uudistamaan maansa teatteria ja välitti eurooppalaisia uudisvirtauksia. Hän kirjoitti teokset "Regiproblem" (1927) ja "Kring ridån" (1932). Hänen isänsä oli August Lindberg.


title: Airiston punk-levyt

text: Airiston punk-levyt on suomalainen itsenäinen levy-yhtiö, joka perustettiin vuonna 2007 Turussa. Yritys on keskittynyt julkaisemaan punkalbumeita. Sen toimintaperiaatteisiin ei kuulu pitkien sopimusten laatiminen, vaan albumeiden julkaisuista sovitaan levykohtaisesti.


title: Siperianomenapuu

text: Siperianomenapuu ("Malus prunifolia") on omenapuulaji. Sitä käytetään koristekasvina.


title: Siperianomenapuu

text: Siperianomenapuu kasvaa viidestä kymmeneen metriä korkeaksi puuksi. Lehtien ruoti on 1,5–5 ja lapa 5–10 senttimetriä pitkä. Lehtilapa on puikea–leveänsoikea, suippokärkinen, sahalaitainen ja alta karvainen. Siperianomenapuun kukinto on sarja, joka sisältää kuudesta kymmeneen pitkäperäistä kukkaa. Kukan teriö on valkoinen, kolmesta neljään senttimetriä leveä. Hedelmä, omena on halkaisijaltaan 2,5 senttimetriä. Se on pallomainen tai soikeahko, väriltään punaisesta kellertävään. Laji on monimuotoinen.


title: Siperianomenapuu

text: Siperianomenapuu risteytyy marjaomenapuun ("Malus baccata") kanssa. Risteymälaji on venäjänomenapuu ("Malus" × "robusta"). Siperianomenapuun ja ruusuomenapuun ("Malus floribunda") välinen risteymä on nimeltään "Malus" × "scheideckeri".


title: Siperianomenapuu

text: Siperianomenapuun alkuperäalue on tuntematon (ehkä Kiina).


title: Jurgen von Konow

text: Carl Jurgen von Konow (1915 Östersund – 1959 Växjö) oli ruotsalainen taidemaalari, kuvataiteilija ja graafikko. Von Konow opiskeli Tukholman taideteollisessa korkeakoulussa vuosina 1930–1934. Pariisissa hän opiskeli vuosina 1938–1939 Maison Watteaun skandinaavisessa akatemiassa. Grafiikkaa von Konow opiskeli Tukholman taidekorkeakoulussa vuonna 1946. Myöhemmin hän toimi taidekorkeakoulun grafiikan opettajana. Von Konow oli naimisissa Anna-Lisa Enbarkin kanssa. Von Konow kuoli auto-onnettomuudessa 44-vuotiaana.


title: Jurgen von Konow

text: Von Konowin taulujen aiheita olivat usein maisemat ja katunäkymät sekä talvinen Tukholma. Von Konowin taidetta on julkisesti nähtävillä Tukholmassa kaupunginmuseossa, kansallismuseossa ja modernin taiteen museossa sekä Göteborgin, Oslon ja Helsingin taidemuseoissa. Von Konow kuului taiteilijaryhmään 'De unga'.


title: Jurgen von Konow

text: Vuonna 1958 von Konow julkaisi kirjan 'Om grafik: Historia och Teknik'.


title: John Sloman

text: John Anthony David Sloman (s. 26. huhtikuuta 1957) on brittiläinen muusikko, joka tunnetaan walesilaisen hard rock -yhtye Lone Starin sekä brittiläisen hard rock -yhtye Uriah Heepin solistina. Hän toimi Lone Starin solistina vuosina 1977–1978 ja Uriah Heepin solistina vuosina 1979–1981. Sloman on ollut myös soolouralla sekä lyhyen aikaa solistina Gary Mooren yhtyeessä.


title: Ussurinpäärynä

text: Ussurinpäärynä ("Pyrus ussuriensis") on Itä-Aasiassa luontaisesti esiintyvä päärynälaji.


title: Ussurinpäärynä

text: Ussurinpäärynä muistuttaa suuresti tarhapäärynää ("Pyrus communis"). Oksien nuori haararanka on aina karvaton, samoin lehtilapa. Tarhapäärynällä ne voivat olla karvaisia. Ussurinpäärynän lehtilapa on ehyt ja laidasta sahahampainen. Hampaat ovat otakärkisiä. Kukinto on kuudesta yhdeksään kukkaa sisältävä huiskilo. Hedelmä, päärynä on pallomainen eikä tyypillisen päärynänmuotoinen.


title: Ussurinpäärynä

text: Ussurinpäärynää esiintyy alkuperäisenä Venäjän Kaukoidässä, Koreassa, Koillis-Kiinassa ja osassa Keski-Japania.


title: Ussurinpäärynä

text: Ussurinpäärynää viljellään koristepuuna ja tarhapäärynän perusrunkona. Lajia pidetään talvenkestävimpänä päärynänä Suomessa.


title: Bertil Lindblad

text: Bertil Lindblad (26. marraskuuta 1895, Örebro – 1965) oli ruotsalainen tähtitieteilijä. Vuonna 1925 Lindblad julkaisi teorian, joka koskee Linnunradan pyörimisliikettä ja selittää havaitut tähtien liikkeet. Hän johti Tukholman observatoriota vuodesta 1927 vuoteen 1965. Lindblad tutki mm. tähtien liikkeiden lainmukaisuutta sekä linnunrataulottuvuuden ulottuvuutta ja rakennetta.


title: Kuolantuhkapensas

text: Kuolantuhkapensas ("Cotoneaster cinnabarinus") on ruusukasveihin kuuluva pensaslaji. Lajia käytetään koristekasvina.


title: Kuolantuhkapensas

text: Kuolantuhkapensasta esiintyy Pohjois-Venäjällä. Sillä on laaja levinneisyysalue Venäjän Euroopan puoleisen osan subarktisella vyöhykkeellä Kuolan niemimaalta ja Karjalasta Uralvuoristoon. Se kasvaa melko samalla alueella ja joskus samalla kasvupaikalla lähilajinsa karjalantuhkapensaan ("Cotoneaster antoninae") kanssa. Kuolantuhkapensas viihtyy kuitenkin kylmemmässä ilmastossa ja kasvaa karjalantuhkapensasta pohjoisempana ja vuoristossa korkeammalla.


title: Kuolantuhkapensas

text: Ruotsalainen tuhkapensastutkija Bertil Hylmö erotti 1990-luvulla kuolantuhkapensaasta omaksi lajikseen uralilaisen "Cotoneaster uralensis"-lajin, jonka taksonomisesta statuksesta on eriäviä näkemyksiä.


title: Tutka-ryhmä

text: Tutka-ryhmä oli vuonna 1971 kuopiolaisten ja varkautelaisten perustama kuvataiteilijaryhmä. Tutka-ryhmä pyrki lähentämään itäsuomalaisia taiteilijoita ja järjestämään yhteisesiintymisiä. Itäsuomalaisilla taiteilijoilla oli vaikeuksia ammattinsa harjoittamisessa kaukana pääkaupunkiseudulta ja ryhmä pyrki saamaan jalansijaa valtakunnallisessa taide-elämässä. Tutka-ryhmä järjesti näyttelyitä vuodesta 1971 aina 1990-luvulle saakka. Tutka-ryhmän perustajia oli muun muassa Väinö Rouvinen.


title: Karjalantuhkapensas

text: Karjalantuhkapensas ("Cotoneaster antoninae") on ruusukasveihin kuuluva matala pensaslaji. Sitä käytetään koristekasvina.


title: Karjalantuhkapensas

text: Karjalantuhkapensasta esiintyy Pohjois-Venäjällä Karjalan tasavallasta ja Kuolan niemimaalta Uralin vuoristoon. Levinneisyysalue Karjalasta Uralille on yhtenäinen. Osaksi samalla alueella esiintyy myös lähilaji kuolantuhkapensas ("Cotoneaster cinnabarinus").


title: Karjalantuhkapensas

text: Karjalantuhkapensas on harvinainen kasvi Laatokan Karjalassa, missä lähes kaikki alueen luontaiset tuhkapensaat ovat tätä lajia. Se kasvaa tyypillisesti Laatokan pohjoisrannikon riuttavuorilla, jyrkästi järveen putoavien vuorten rinteiden kalkkikallioilla. Suomalaisten kasvitieteilijöiden tutkiessa aktiivisesti Laatokan Karjalan aluetta 1800-luvun lopusta 1940-luvulle asti sitä löytyi Lahdenpohjan, Sortavalan, Pitkärannan ja Kurkijoen alueilta. Vielä 1990-luvulla karjalantuhkapensas löydettiin joiltain vanhoilta paikoilta kuten Sortavalan Rauskunvuorelta ja Haukkariutalta.


title: Siperiankynsimö

text: Siperiankynsimö ("Draba sibirica") on monivuotinen ristikukkaiskasvi. Sitä viljellään koristekasvina.


title: Siperiankynsimö

text: Siperiankynsimö on rönsyllinen ja kasvaa 5–15 senttimetriä korkeaksi. Kasvutapa on rento, varret ovat kohenevan pystyjä. Kukat ovat keltaiset, paitsi terälehtien suonet ovat ruskeat.


title: Siperiankynsimö

text: Siperiankynsimö on jaettu kahteen alalajiin, joista alalajia "sibirica" esiintyy Kaukasuksella, eteläisessä Siperiassa ja Altailla. Venäjän lisäksi Kazakstanissa, Kirgisiassa, Mongoliassa ja Kiinassa. Toinen alalaji "arctica" on levinneisyydeltään arktinen, sitä kasvaa Siperian pohjoisosassa ja Grönlannissa.


title: Siperiankynsimö

text: Suomessa siperiankynsimöstä on muutamia yksittäisiä havaintoja puutarhakarkulaisena.


title: Otarustoruoho

text: Otarustoruoho ("Polycnemum arvense") on yksivuotinen revonhäntäkasvi, jota esiintyy Euroopassa.


title: Otarustoruoho

text: Otarustoruoho on rentovartinen matalakasvuinen ruoho, joka muistuttaa piikkirustoruohoa ("Polycnemum majus"). Kasvin varret ovat kyhmyisiä. Otarustoruoholla on kapeat piikkikärkiset lehdet. Kärkipiikit ovat pehmeämmät kuin piikkirustoruoholla. Kukat ovat pienet ja terättömät. Ne sijaitsevat varren ylemmissä lehtihangoissa.


title: Otarustoruoho

text: Otarustoruohoa esiintyy luontaisena Pohjois-Eurooppaa lukuun ottamatta suurimmassa osassa Eurooppaa sekä Turkissa ja Kaukasiassa.


title: Otarustoruoho

text: Suomessa laji on hyvin harvinainen tulokas, joka on löydetty Helsingistä. 1990- ja 2000-luvuilla sitä kasvoi niukasti Kruununhaassa Pohjoisrannan Halkolaiturilla.


title: Lias Andersson

text: Lias Andersson (s. 13. lokakuuta 1998 Sotenäs, Ruotsi) on ruotsalainen jääkiekkoilija ja maailmanmestari, joka pelaa NHL-joukkue New York Rangersin organisaatiossa. Seura varasi hänet koko NHL:n varaustilaisuuden seitsemäntenä pelaajana kesällä . Andersson on pelipaikaltaan keskushyökkääjä, mutta hän osaa pelata myös laidassa.


title: Lias Andersson

text: Andersson on Kungälvs IK:n kasvatti. Hän oli kaudella 2013–2014 seuran J18-junioreiden paras pistemies, maalintekijä ja syöttäjä tehoilla 18+19=37 ja Andersson voitti myös joukkueen sisäisen tehotilaston lukemalla +8. Kaudeksi 2014–2015 hän siirtyi HV71:n junioreihin. Kaudella 2015–2016 Andersson nousi vain 16-vuotiaana seuran J20-junioreiden kapteenistoon. Hän voitti koko J20 SuperElitin piste- ja syöttöpörssin tehoilla 24+35=59. Anderssonia enemmän tehopisteitä alle 18-vuotiaana on sarjassa tehnyt vain Michael Holmqvist kaudella 1996–1997. Hän voitti myös HV71:n sisäisen maalipörssin sekä sisäisen tehotilaston lukemalla +17. Pudotuspeleissä Andersson oli kahdella osumallaan joukkueen paras maalintekijä Jacob Cederholmin kanssa, vaikka hän pelasi HV71:n puolivälieräsarjassa vain yhden ottelun. Hän debytoi kauden aikana myös seuran SHL-joukkueessa, jossa Andersson pelasi 22 runkosarja- ja neljä playoff-ottelua ilman tehopisteitä. Hän teki SHL-debyyttinsä vain 17-vuotiaana 12. marraskuuta 2015 Karlskrona HK:ta vastaan.


title: Lias Andersson

text: Metallurg Magnitogorsk varasi Anderssonin 83. pelaajana . Samana kesänä hänet varasi myös OHL-joukkue Kitchener Rangers 110. pelaajana . Andersson päätti jatkaa uraansa kuitenkin HV71:ssä, jonka kanssa hän teki aiemmin toukokuussa 2016 vuoden mittaisen SHL-sopimuksen. Anderssonin ensimmäinen kokonainen SHL-kausi 2016–2017 toi hänelle 42 runkosarjaottelussa tehot 9+10=19 ja 16 playoff-ottelussa tehot 4+1=5 sekä Mestarien liigassa seitsemässä ottelussa yhden syöttöpisteen. Anderssonin SHL-uran avausmaali syntyi 25. lokakuuta 2016 Leksands IF:ää vastaan. Hän voitti kauden päätteeksi Ruotsin-mestaruuden.


title: Lias Andersson

text: New York Rangers varasi Anderssonin ensimmäisellä kierroksella koko NHL:n varaustilaisuuden seitsemäntenä pelaajana kesällä . Ennen tätä hän teki saman vuoden toukokuussa kaksivuotisen sopimuksen Frölunda HC:n kanssa. Seura on Anderssonille ennestään tuttu, sillä hänen isänsä Niklas pelasi siellä pitkään (1987–1991, 2001–2011) Liasin ollessa lapsi. Lias Andersson teki jo noin kaksi viikkoa NHL-varauksensa jälkeen, heinäkuussa 2017 kolmivuotisen tulokassopimuksen Rangersin kanssa. Hän aloitti kauden 2017–2018 lainalla Frölundassa, jossa Andersson pelasi 22 runkosarjaottelua tehopistein 7+7=14 ja seitsemän CHL-ottelua tehopistein 2+2=4, kunnes tammikuussa 2018 Andersson siirtyi AHL-joukkue Hartford Wolf Packin vahvuuteen. Hän teki siellä loppukaudella 25 runkosarjaottelussa tehot 5+9=14. Maaliskuussa 2018 Andersson nostettiin Rangersin NHL-joukkueen vahvuuteen. Hän pelasi siellä joukkueen kauden loppuun ja teki seitsemässä runkosarjaottelussa tehot 1+1=2. Andersson teki NHL-debyyttinsä runkosarjan seitsemänneksi viimeisellä kierroksella 26. maaliskuuta 2018 Washington Capitalsia vastaan. Hän sai ottelussa jääaikaa 10.44 minuuttia ja Andersson teki myös NHL-uransa avausmaalin. Hänestä tuli 19 vuoden ja 164 päivän ikäisenä Rangersin seurahistorian nuorin NHL-debyytissään maalinteossa onnistunut pelaaja. Ennätyksen edellinen haltija oli Mike Allison (19 vuotta ja 195 päivää, 9. lokakuuta 1980).


title: Lias Andersson

text: Andersson edusti Ruotsia MM-kilpailuissa vuonna 2018, jolloin hän voitti maailmanmestaruuden. Yhteensä Andersson on pelannut 18 A-maaottelua tehopistein 2+4=6. Hän teki A-maajoukkuedebyyttinsä Euro Hockey Challengessa 12. huhtikuuta 2018 Rungstedissa Tanskaa vastaan. Andersson sai ottelussa yhden syöttöpisteen oltuaan kakkossyöttäjä Adam Almqvistin tekemään maaliin kahden miehen ylivoimalla. Ensimmäisen A-maajoukkuemaalinsa hän teki seuraavassa ottelussa 14. huhtikuuta 2018 Rødovressa Tanskaa vastaan. Andersson sai ottelussa myös syöttöpisteen Dennis Everbergin tekemään maaliin.


title: Lias Andersson

text: Andersson pelasi myös alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi hopeaan. Hän oli vuoden 2017 kilpailuihin valmistavissa otteluissa Ruotsin tehokkain pelaaja. Itse turnauksessa Andersson valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Lias Andersson

text: Vuoden 2018 turnauksessa Andersson toimi Ruotsin kapteenina. Hän oli joukkueen paras maalintekijä sekä jakoi sisäisen pistepörssin voiton Elias Petterssonin ja Alexander Nylanderin kanssa tehoilla 6+1=7. Valmennus valitsi Anderssonin joukkueensa turnauksen yhdeksi kolmesta parhaasta pelaajasta. Hänet valittiin myös Sveitsiä vastaan pelatun alkulohkon ottelun päätteeksi Ruotsin ottelun parhaaksi pelaajaksi. Andersson herätti turnauksessa myös huomiota heittämällä Kanadaa vastaan pelatun Ruotsin 3–1-tappioon päättyneen finaaliottelun päätteeksi hopeamitalin katsomoon. Katsoja kuitenkin palautti mitalin hänelle pian takaisin. Toukokuussa 2018 IIHF asetti Anderssonin teostaan ensin neljän ottelun mittaiseen pelikieltoon koskien vuoden 2019 alle 20-vuotiaiden MM-kilpailuja, mutta koska hän ei ole kisoissa enää ikänsä puolesta edustuskelpoinen, asetti IIHF myöhemmin samalla viikolla Anderssonin pelikiellon koskemaan vuoden 2019 miesten MM-kilpailuja.


title: Lias Andersson

text: Andersson pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Andersson toimi Ruotsin varakapteenina ja oli joukkueen toiseksi paras pistemies Alexander Nylanderin jälkeen tehoilla 5+4=9. Valmennus valitsi hänet joukkueensa turnauksen yhdeksi kolmesta parhaasta pelaajasta. Andersson pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Andersson pelasi myös World U-17 Hockey Challengessa syksyllä 2014, jolloin hän voitti pronssia. Yhteensä Andersson on pelannut 22 nuorten ja 38 poikien maaottelua.


title: Lias Andersson

text: "Jatkoaika.com" -verkkolehden toimittaja Markus Suhonen korostaa Anderssonin vastuullista roolia puolustussuuntaan. Hänen mukaansa Andersson "pelaa kiekottomana puolustussuuntaan varsin aukottomasti, eikä ei tee kiekollisenakaan virheitä." Suhonen nostaa esille myös Anderssonin kyvykkyyden antaa maaliin johtavia syöttöjä. Pelisilmänsä avulla hän "edistää peliä keskialueelta hyökkäysalueelle ja luo myös tilanteita maalin läheisyydessä".


title: Lias Andersson

text: Anderssonin pikkuveli Noah pelaa Färjestad BK:n J18-junioreissa. Veljesten isä Niklas Andersson pelasi omalla urallaan 165 NHL-ottelua ja hän toimii nykyään Los Angeles Kingsin Euroopan-kykyjenetsijänä. Heidän setänsä Mikael Andersson on vuoden 1992 maailmanmestari, joka pelasi omalla urallaan pudotuspelit mukaan lukien 786 NHL-ottelua ja hän toimii nykyään Tampa Bay Lightningin Euroopan-kykyjenetsijänä. Liasin ja Noahin isoisä Ronny Andersson on entinen Ruotsin pääsarjatason maalivahti.


title: Yngve Lorents

text: Yngve Samuel Lorents (1887–1978) oli ruotsalainen historiantutkija. Hän päätoimitti teoksen "Bonniers Konservationlexikon" vuosina 1920–1929 ja teoksen "Nordisk familjebok" vuosina 1933–1937 sekä kirjoitti historiallisiin kokoomateoksiin 1900-lukua käsitteleviä osuuksia. Vuonna 1916 hän väitteli filosofian tohtoriksi. Vuonna 1940 Lorentsin aloitteesta perustettiin Utrikespolitiska institutet.


title: Vaaleahammashaukka

text: Vaaleahammashaukka ("Harpagus diodon") on haukkojen heimoon kuuluva päiväpetolintu. Sen esiintymisaluetta ovat Argentiina, Bolivia, Brasilia, Ecuador, Ranskan Guyana, Guayana, Paraguay ja Suriname.


title: Vaaleahammashaukka

text: Sen esiintymisalue on hyvin laaja ja sen kannan suuruus on arvioitu pieneksi tai kohtalaisen suureksi, mutta sitä pidetään kuitenkin elinvoimaisena vaikkakin kanta on pienenemässä.


title: Vaaleahammashaukka

text: Sen elinpiiriä ovat subtrooppiset ja trooppiset metsät


title: Pertti Kataja

text: Pertti Aulis Ilmari Kataja (s. 11. tammikuuta 1942 Tammela) on Valkeakosken entinen kaupunginjohtaja. Hän on merkonomi, oikeustieteiden kandidaatti ja varatuomari. Kataja oli Vaasan liikevaihtoveroston jaostopäällikkö vuonna 1969,http://runeberg.org/kuka/1978/0365.html Valkeakosken kaupunginsihteeri vuosina 1969–1976http://runeberg.org/kuka/1978/0366.html ja Valkeakosken kaupunginjohtaja vuodesta 1976 vuoteen 2005, jolloin jäi eläkkeelle. Hän oli Pielaveden tuomiokunnan notaari vuosina 1968–1969 ja Vaasan kulttuurilautakunnan sihteeri vuonna 1969, ja vuonna 1969 hänestä tuli Valkeakosken oikeus- ja järjestyslaitoksen pormestari. Hänen puolueensa on SDP.


title: Franco Citti

text: Franco Citti (23. huhtikuuta 1935 Rooma – 14. tammikuuta 2016 Rooma, ) oli italialainen elokuvanäyttelijä ja ohjaaja. Hämen tunnetaa erityisesti Pier Paolo Pasolinin elokuvien näyttelijänä.


title: Franco Citti

text: Franco Cittin isä oli näyttelijä Santino Citti ja hän kasvoi veljensä Sergion kanssa Rooman esikaupungissa Marranellassa. Hän oli ammatiltaan sekatyömies, kunnes Pier Paolo Pasolini kiinnitti huomiota hänen ulkomuotoonsa ja vahvaan roomanmurteeseensa. Vuonna 1961 Pasolini valitsi hänet elokuvansa "Pummi" päärooliin. Seuraavana vuonna oli vuorossa Tomasson rooli Paolo Heuschin ja Brunello Rondin elokuvassa "Une vita violenta".


title: Franco Citti

text: Vuonna 1967 oli vuorossa Pasolinin ohjaama elokuva "Oidipus", jossa Citti oli jälleen pääroolissa. Vuotta myöhemmin hän esiintyi aseiden salakuljettajana Valerio Zurlinin elokuvassa "Pelon kädet" ("Seduto alla sua destro"). Sen jälkeen hän palasi Pasolinin ohjaukseen ja esiintyi vuonna 1969 "Sikolätin" kannibaalina ja vuonna 1971 "Decameronen" Ser Ciappellettona. Sen jälkeen oli vuorossa Saatanan rooli vuonna 1973 valmistuneessa Pasolinin elokuvassa "Canterburyn tarinoita" ja demonina myös Pasolinin ohjaamassa elokuvassa "Tuhat ja yksi yötä", joka valmistui 1974.


title: Franco Citti

text: Vuonna 1970 Franco Citti näytteli pääosaa elokuvassa "Ostia", joka oli hänen veljensä Sergion esikoisohjaus. Tämän lisäksi hän näytteli veljensä käsikirjoittamissa ja ystävänsä Vincenzo Cerami ohjaamissa elokuvissa kuten "Himokkaiden hommelit" ("Storie scellerate", 1973), "Rantariemut" ("Casotto", 1977) ja "Il minestrone" (1981). Vuonna 1972 ja vuonna 1990 Citti oli Calon roolissa Francis Ford Coppolan elokuvissa "Kummisetä" ja "Kummisetä osa III".


title: Franco Citti

text: Vuonna 1998 Franco Citti debytoi ohjaajana yhdessä veljensä Sergio Cittin kanssa elokuvassa "Cartoni animati". Hän toimi aktiivisesti myös teatterissa.


title: Franco Citti

text:
Franco Citti kuoli 80-vuotiaana kotonaan Roomassa 14. tammikuuta 2016. Hän oli sairastellut jo jonkin aikaa. Kuolemasta ilmoitti hänen ystävänsä Ninetto Davoli.
Fanco Citti ja Claudio Valentini, "Vita si un ragazzo di vita", SugarCO, 1992


title: HMS Royal Oak (1769)

text: HMS Royal Oak oli Britannian Kuninkaallisen laivaston vuonna 1769 vesillelaskettu Royal Oak -luokan 74-tykkinen kolmannen luokan linjalaiva.


title: HMS Royal Oak (1769)

text: Alus tilattiin 16. marraskuuta 1765 Plymouthin telakalta. Sen köli laskettiin toukokuussa 1766 ja alus laskettiin vesille 13. marraskuuta 1769.


title: HMS Royal Oak (1769)

text: Alus osallistui 1781 Chesapeaken taisteluun. Se muutettiin vankilaivaksi 1796 ja alus romutettiin 1815.


title: HMS Conqueror (1773)

text: HMS Conqueror oli Britannian Kuninkaallisen laivaston vuonna 1773 vesillelaskettu Royal Oak -luokan 74-tykkinen kolmannen luokan linjalaiva.


title: HMS Conqueror (1773)

text: Alus tilattiin 12. lokakuuta 1768 Plymouthin telakalta. Sen köli laskettiin lokakuussa 1769 ja alus laskettiin vesille 10. lokakuuta 1773.


title: HMS Conqueror (1773)

text: Alus osallistui 1782 Saintesin taisteluun. Se romutettiin 1794.


title: Henrik Törnqvist

text: Henrik Törnqvist (s. 25. elokuuta 1996 Motala) on ruotsalainen jääkiekkoilija, joka edustaa Ruotsin liigassa pelaavaa Linköpings HC -seuraa. Törnqvist on pelipaikaltaan oikea laitahyökkääjä. Hän teki liigadebyyttinsä Linköpingin paidassa syyskuussa 2014.


title: HMS Bedford (1775)

text: HMS Bedford oli Britannian Kuninkaallisen laivaston vuonna 1775 vesillelaskettu Royal Oak -luokan 74-tykkinen kolmannen luokan linjalaiva.


title: HMS Bedford (1775)

text: Alus tilattiin 12. lokakuuta 1768 Woolwichin telakalta. Sen köli laskettiin lokakuussa 1769 ja alus laskettiin vesille 27. lokakuuta 1775.


title: HMS Bedford (1775)

text: Yhdysvaltain vapaussodassa aluksen päällikkönä oli Sir Edmund Affleck, jonka alaisuudessa se osallistui 1782 St. Kittsin ja Saintesin taisteluihin. Alus siirrettiin reserviin 1783.


title: HMS Bedford (1775)

text: Aluksen päällikkönä oli 1787-1791 Robert Mann, joka otti päällikkyyden jälleen tammikuussa 1793. Mannin alaisuudessa alus osallistui Genovaan tehtyyn iskuun.


title: HMS Bedford (1775)

text: Alus romutettiin 1817.


title: African Nations Championship

text: African Nations Championship on joka toinen vuosi järjestettävä jalkapalloturnaus, johon osallistuu Afrikan valtioita. Se on CAFin alainen turnaus. Se poikkeaa Afrikan-mestaruuskilpailuista siten, että siihen saa osallistua vain kansallisissa sarjoissa pelaavat jalkapalloilijat. Ensimmäinen turnaus järjestettiin vuonna 2009 Norsunluurannikossa.


title: HMS Hector (1774)

text: HMS Hector oli Britannian Kuninkaallisen laivaston vuonna 1774 vesillelaskettu Royal Oak -luokan 74-tykkinen kolmannen luokan linjalaiva.


title: HMS Hector (1774)

text: Alus tilattiin 14. tammikuuta 1771 Deptfordista Adamsilta. Sen köli laskettiin huhtikuussa ja alus laskettiin vesille 27. toukokuuta 1774.


title: HMS Hector (1774)

text: "Hector", "HMS Kent" ja "HMS Cruelle" ajoivat 9. toukokuuta 1801 tuloksetta takaa Ranskan laivaston korvettia "Heliopolista", joka pakeni Aleksandrian satamaan.


title: HMS Hector (1774)

text: Alus muutettiin 1808 vankilalaivaksi ja se romutettiin 1816.


title: HMS Sultan (1775)

text: HMS Sultan oli Britannian Kuninkaallisen laivaston vuonna 1775 vesillelaskettu Royal Oak -luokan 74-tykkinen kolmannen luokan linjalaiva.


title: HMS Sultan (1775)

text: Alus tilattiin 14. tammikuuta 1771 Harwichista Barnardilta. Sen köli laskettiin maaliskuussa ja alus laskettiin vesille 23. joulukuuta 1775.


title: HMS Sultan (1775)

text: Alus muutettiin 1797 vankilaivaksi ja se romutettiin 1816.


title: Ray Fisher

text: Ray Fisher (s. 1988) on yhdysvaltalainen näyttelijä, joka valittiin vuonna 2014 näyttelemään Kyborgia Worlds of DC:n elokuvissa. Ensimmäisen kerran hän näyttäytyi tässä roolissa vuoden 2016 elokuvassa "". Vuodelle 2020 on suunnitteilla Kyborgille omistettu elokuva. Fisher on esiintynyt myös teatterissa sekä lyhytelokuvassa "The Good, the Bad and the Confused".


title: Viveca Lindfors (taitoluistelija)

text: Viveca Lindfors (s. 30. tammikuuta 1999 Helsinki) on suomalainen taitoluistelija. Hän edustaa Espoon Jäätaitureita ja häntä valmentaa Virpi Horttana.


title: Viveca Lindfors (taitoluistelija)

text: Lindfors aloitti luistelun vuonna 2004 Helsingin Taitoluisteluklubissa. Hän on kilpaillut vuodesta 2006 lähtien ja siirtyi Espoon Jäätaitureihin vuonna 2014.


title: Viveca Lindfors (taitoluistelija)

text: Vuonna 2014 Lindfors oli junioreiden SM-kisoissa kolmas ja Pohjoismaiden mestaruuskisoissa neljäs. Vuonna 2015 hän oli kolmas sekä aikuisten SM-kisoissa että PM-kisoissa. Vuoden 2015 Finlandia Trophy -kilpailussa Lindfors oli paras suomalainen sijoittuen viidenneksi. Vuoden 2016 SM-kisoissa hän oli neljäs. Lindfors teki kuitenkin Tallinn Trophy -kilpailussa kauden parhaat suomalaispisteet, mikä oikeutti hänet kisapaikkaan Bratislavan EM-kilpailuissa tammikuussa 2016. Kisat olivat Lindforsin ensimmäiset aikuisten arvokilpailut ja hän sijoittui niissä kahdeksanneksi. Huhtikuussa 2016 Lindfors oli ensimmäisissä aikuisten MM-kisoissaan Bostonissa 20:s. Vuoden 2017 EM-kilpailuissa Lindfors sijoittui 23:nneksi. Hänen luisteluaan haittasivat sydänongelmat. Vuoden 2018 EM-kisoissa hän sijoittui 14:nneksi ja MM-kisoissa 16:nneksi. Hän voitti Suomen mestaruuden vuonna 2018 Kouvolassa. Vuoden 2019 Minskin EM-kisoissa hän voitti pronssia ennätyspisteillään 194,40.


title: Viveca Lindfors (taitoluistelija)

text: Lindfors opiskelee Pohjois-Haagan yhteiskoulun urheilulukiossa.


title: Ceirano Giovanni Battista & C.

text: Ceirano Giovanni Battista & C. oli veljesten Giovanni Battista Ceiranon ja Matteo Ceiranon vuonna 1898 pohjois-Italian Torinoon perustama yhtiö, josta sai alkunsa teollisuusyhtiö F.I.A.T. SpA.


title: Ceirano Giovanni Battista & C.

text: Giovanni Battista Ceirano oli perustanut vuonna 1886 Torinon kaupunkiin polkupyöräliikkeen ja hän ryhtyi myöhemmin itsekin valmistamaan polkupyöriä, englantilaiselta kalskahtavalla nimellä "Welleyes". Tätä polkupyöräliikettä oli rahoittamassa muun muassa liikemies "Emanuele di Bricherasio", jolla oli myöhemmin merkittävä rooli tulevan teollisuusyhtiö F.I.A.T.:n perustamisessa.


title: Ceirano Giovanni Battista & C.

text:
Lokakuussa 1898 Giovanni Battista perusti polkupyöräverstaalla työskennelleen nuoremman veljensä Matteon kanssa "Ceirano Giovanni Battista & C." -nimisen yhtiön. Alkuvuodesta 1899 heidän yhtiönsä oli tarkoitus aloittaa insinööri Aristide Facciolin suunnitteleman kevyen kaksipaikkaisen auton valmistus. Giovanni Battistan ja Matteon autolle annettiin nimi "Welleyes", heidän valmistamiensa polkupyörien nimen mukaisesti.
Welleyes näytti olevan Ceiranoille kaupallinen menestys, mutta he huomasivat hyvin pian, että heidän tuotantotilansa olivat rajalliset auton suuremmissa määrin tapahtuvaan valmistukseen. Vuonna 1899 Giovanni Battista ja Matteo päättävät myydä auton suunnitelmat ja patentit Giovanni Agnellin johtamalle torinolaiselle liikemieskonsortiolle.


title: Ceirano Giovanni Battista & C.

text: Ensimmäinen Welleyes esiteltiin huhtikuun 30. päivänä vuonna 1899. Auton tekniikan oli suunnitellut eräs tuon aikakauden merkittävistä eurooppalaisista insinööreistä, italialainen Aristide Faccioli. Welleyesin tekniikkana oli Aristiden itsensä suunnittelema 3,5 hv:n, 663 cm³:n kaksisylinterinen vastaiskumoottori ja kaksinopeuksinen vaihteisto, josta voimansiirto taka-akselille tapahtui nahkahihnan välittämänä. Welleyesista tuli F.I.A.T.:n ensimmäinen automalli FIAT 3 ½ HP.


title: African Nations Championship 2016

text: African Nations Championship 2016 oli järjestyksessään 4. African Nations Championship -turnaus. Isäntämaana toimi Ruanda. Turnaus alkoi 16. tammikuuta ja loppuottelu pelattiin 7. helmikuuta 2016. Turnaukseen osallistui 16 joukkuetta. Hallitseva mestari oli Libya. Turnauksen voitti Kongon demokraattinen tasavalta, joka voitti loppuottelussa Malin. Mestaruus oli Kongolle toinen.


title: African Nations Championship 2016

text: Ottelut pelattiin neljällä eri stadionilla. Kaksi näistä olivat pääkaupunki Kigalissa. Muut olivat Butaressa ja Gisenyissa.


title: African Nations Championship 2016

text: Turnaukseen osallistuu yhteensä 16 joukkuetta. Isäntämaa Ruanda pääsi turnaukseen ilman karsintoja.


title: African Nations Championship 2016

text: Lohkoarvonta suoritettiin 15. marraskuuta 2015 Kigalissa. Arvontakorit jaettiin edellisten turnauksien menestyksen mukaan. Koreja oli yhteensä 4. Jokaisesta korista arvottiin yksi joukkue jokaiseen alkulohkoon. Isäntämaa Ruanda sijoitettiin suoraan lohkoon A ja arvontakoriin 1.


title: African Nations Championship 2016

text: Joukkueet jaettiin neljään alkulohkoon. Alkulohkojen kaksi parasta etenee puolivälieriin. Sijoitukset määräytyvät alkulohkoissa seuraavassa järjestyksessä, jos kahdella joukkueella sama määrä pisteitä:


title: African Nations Championship 2016

text: Sijoitukset määräytyvät alkulohkoissa seuraavassa järjestyksessä, jos enemmän kuin kahdella joukkueella sama määrä pisteitä:


title: Rhythm Rider

text: Rhythm Rider on Plastic Tears yhtyeen 18. tammikuuta 2016 Star Trash Records -levymerkillä julkaistu single.


title: Aristide Faccioli

text: Aristide Faccioli (20. marraskuuta 1848 Bologna – 28. tammikuuta 1920 Torino) oli italialainen insinööri, suunnittelija sekä autoilun että ilmailun pioneeri.


title: Aristide Faccioli

text: Aristide muutti nuorella iällä Torinoon ja hän valmistui insinööriksi Torinon polyteknisestä yliopistosta "(Politecnico di Torino)".


title: Aristide Faccioli

text: Vuonna 1883 hän patentoi Italiassa kaksitoimisen kaasumoottorin toimintaperiaatteen. Kaasumoottori oli sen aikainen nimitys polttomoottoreille, joissa polttoaine sekoitettiin ilman kanssa palavaksi seokseksi. Kaksitoiminen kaasumoottori tarkoittaa nykytermeillä kaksitahtista bensiinimoottoria. Faccioli sai vuonna 1891 luvan valmistaa ja koeajaa vaunua johon oli asennettu polttomoottori ja vuonna 1895 hän sai patentin parannellulle nelitahtimoottorilleen.


title: Aristide Faccioli

text: Vuonna 1898 hän suunnitteli auton, jonka valmistuksen aloitti torinolainen "Ceirano Giovanni Battista & C." -niminen yhtiö nimellä Welleyes. Faccioli itse nimitettiin kyseisen yhtiön tekniseksi johtajaksi.


title: Aristide Faccioli

text: Ceirano Giovanni Battista & C:n myytyä vuonna 1899 Welleyesin piirustukset ja patentit tulevalle F.I.A.T. SpA:lle, Faccioli siirtyi kaupan myötä uuden yhtiön tekniseksi johtajaksi. Hänen ensimmäinen työnsä oli jatkokehittää autostaan Fiatin ensimmäinen malli, Fiat 4 HP.


title: Aristide Faccioli

text: Faccioli suunnitteli Fiatille vielä kolme seuraavaa mallia Fiat 6 HP:n, 8 HP:n ja 10 HP:n, ennen lähtöään yhtiöstä vuonna 1901.


title: Aristide Faccioli

text: Vuonna 1902 hän perusti Torinoon oman yrityksen nimeltä "Ing. A. Faccioli & C.", joka valmisti moottoreita sekä autoihin että venekäyttöön. Vuonna 1905 yhtiöllä on torinolaisen ajoneuvovalmistaja Auto-Garage Quagliottin kanssa yhteinen näyttelyosasto Salone dell'automobile di Torino -näyttelyssä ja Faccioli esitteli siellä ensimmäiset omaa nimeään kantavat autonsa. Faccioli valmisti 12-, 16- ja 24-hevosvoimaisia autoja sekä linja-autoja ja teki oman yhtiönsä ohella suunnittelutöitä myös Fiatille vuoteen 1905 saakka. Vuonna 1906 yhtiön nimeksi muutettiin "Società Ing. Aristide Faccioli" joka lakkasi olemasta jo saman vuoden aikana ja sen tilalle perustettiin Società Faccioli Ferro Rampone, joka valmisti jäähdytinkennoja. Tämän yhtiön toiminta lakkasi vuonna 1908.


title: Aristide Faccioli

text: Vuonna 1908 valmistui "S.P.A. Faccioli", ensimmäinen italialainen lentokone, jonka valmistuksesta vastasi ajoneuvovalmistaja Società Piemontese Automobili (S.P.A.). Koneen ensilento tapahtui tammikuun 13. päivänä vuonna 1909, jolloin Facciolin kone, hänen poikansa Marion ohjaamana nousi "Aeroporto di Venaria Reale" -lentokentältä 20 metrin korkeuteen. Lentäjän vähäisen kokemuksen takia kone tuhoutui lasketumisen yhteydessä.


title: Aristide Faccioli

text: Aristide Faccioli kuoli Torinossa vuonna 1920.


title: Frank Kaminsky

text: Francis Stanley ”Frank” Kaminsky III (s. 4. huhtikuuta 1993 Winfield, Illinois) on yhdysvaltalainen koripalloilija, pelipaikaltaan iso laitahyökkääjä. Hän edustaa NBA-liigassa pelaavaa Charlotte Hornetsia.


title: Frank Kaminsky

text: Kaminsky pelasi täydet neljä vuotta yliopistokoripalloa Wisconsinin yliopiston joukkueessa. Charlotte Hornets varasi hänet yhdeksäntenä vuoden .


title: Pyhän Elianin luostari

text: Pyhän Elianin luostari oli Keski-Syyriassa katolinen luostari lähellä Al-Qaryataynin kaupunkia, Palmyraan johtavan tien varrella, Homsin maakunnassa. Se tuhoutui ensin 21. elokuuta, jolloin Isis hävitti sitä Syyrian sisällissodassa, jossa se teki paljon muutakin tuhoa kulttuurihistoriallisille aarteille.


title: Pyhän Elianin luostari

text: Isis (Daesh) julkaisi kuvia tuhotyöstä. Pyhän Eliaan luostarissa oli hauta 400-luvulta, ja se oli merkittävä pyhiinvaelluskohde. Osa luostarista, muun muassa sen perustukset, oli 500-luvulta.


title: Pyhän Elianin luostari

text: Isis valtasi alueen elokuun alkupuolella 2015 ja vangitsi kristittyjä siviilejä. Isis sieppasi luostarin johtajan toukokuussa 2015, mutta hän pääsi pakenemaan oltuaan vankeudessa viisi kuukautta. Hän pakeni, kun Isis uhkari teloittaa hänet.


title: Pyhän Elianin luostari

text: Tuhotyön varmistivat tapahtuneeksi tammikuussa 2016 julkaistut satelliittikuvat. Rakennuksen pinta-ala oli 2 500 neliömetriä.


title: Pyhän Elianin luostari

text: Luostari oli nimetty homsilaisen kristityn pyhimyksen pyhän Elianin mukaan, joka koki marttyyrikuoleman, koska ei suostunut luopumaan uskotaan.


title: Julius Randle

text: Julius Deion Randle (s. 29. marraskuuta 1994 Dallas, Texas) on yhdysvaltalainen koripalloilija, pelipaikaltaan iso laitahyökkääjä. Hän edustaa NBA-liigassa pelaavaa New Orleans Pelicansia, jonne hän siirtyi kesällä 2018 pelattuaan neljä kautta Los Angeles Lakersissa.


title: Julius Randle

text: Ennen ammattilaiskentille siirtymistään Randle pelasi yliopistokoripalloa Kentuckyn yliopiston joukkueessa. Lakers varasi hänet seitsemäntenä vuoden .


title: Julius Randle

text: Randle mursi NBA-debyytissään oikean sääriluunsa vain 14 peliminuutin jälkeen, ja joutui olemaan koko loppukauden sivussa. Toisen NBA-ottelunsa hän pelasi kauden 2015–2016 avauksessa.


title: Gerrit Cole

text: Gerrit Alan Cole (s. 8. syyskuuta 1990 Newport Beach, Kalifornia) on yhdysvaltalainen baseballpelaaja, joka pelaa tällä hetkellä MLB-liigan Pittsburgh Piratesissa. Hänen pelipaikkansa on syöttäjä.


title: Gerrit Cole

text: New York Yankees valitsi lukiossa tuolloin olleen Colen vuoden 2008 ensimmäisellä kierroksella. Hän kuitenkin päätti ammattilaiseksi siirtymisen sijaan mennä pelaamaan UCLA:n yliopistoon.


title: Gerrit Cole

text: Kolme vuotta myöhemmin Pittsburgh Pirates varasi Colen koko vuoden 2011 varaustilaisuuden ensimmäisenä pelaajana. MLB-debyyttinsä hän teki kesäkuussa 2013 San Francisco Giantsia vastaan.


title: Gerrit Cole

text: Kaudella 2015 Cole valittiin ensimmäistä kertaa un.


title: Fiat 8 HP

text: Fiat 8 HP on italialaisen ajoneuvovalmistaja Fabbrica Italiana Automobili Torino SpA:n (F.I.A.T.) vuosina 1901 1902 valmistama automalli.


title: Fiat 8 HP

text: Fiat 8 HP:n rakenne oli niin sanotun "Système Panhard" -konfiguraation mukaisesti järjestetty, eli phaeton-korisen auton auton moottori oli edessä, sen jatkeena vaihdelaatikko ja veto takapyörille. Järjestyksestä käytetään myös nimitystä klassinen rakenne.


title: Fiat 8 HP

text: Iskutilavuudeltaan 1,1-litrainen, kaksisylinterinen moottori tuotti tehoa 10 hevosvoimaa (bhp) / 800 r/min. Voima välitettiin taka-akselille kolmeportaisen vaihteiston kautta. Auton tyhjäpaino oli noin 1 000 kiloa ja huippunopeus 45 km/h. Mallia valmistettiin 80 kappaletta.


title: Jiří Veselý

text: Jiří Veselý (s. 10. heinäkuuta 1993 Příbram) on tšekkiläinen tennispelaaja. Hän on kilpaillut ammattilaisena vuodesta 2009 alkaen. 198 senttimetriä pitkä ja 90 kilogrammaa painava Veselý on vasenkätinen. Hänen valmentajanaan toimi Tomáš Krupa.


title: Jiří Veselý

text: Kaksinpelin ATP-rankingissa Veselý on ollut parhaimmillaan 35. huhtikuussa 2015. Grand Slam -turnauksista hän on ollut parhaimmillaan kolmannella kierroksella vuoden 2014 Wimbledonissa ja vuoden 2015 Yhdysvaltain avoimissa. Ensimmäisen ATP-turnausvoittonsa hän saavutti tammikuussa 2015 Aucklandissa.


title: Jiří Veselý

text: Nelinpelissä Veselý on ollut parhaimmillaan ATP-rankingin sijalla 94. Grand Slam -turnauksissa hän on päässyt parhaimmillaan toiselle kierrokselle. Ensimmäisen nelinpelin turnausvoittonsa Veselý saavutti lokakuussa 2014 Moskovasta maanmiehensä František Čermákin kanssa.


title: Jiří Veselý

text: Vuoden 2010 nuorten kesäolympialaisista Singaporesta Veselý saavutti kultaa nelinpelistä brittiläisen Oliver Goldingin kanssa. Vuoden 2011 nuorten Australian avoimissa Veselý voitti sekä kaksinpelin että nelinpelin. Tammikuussa 2011 hän oli nuorten ATP-rankingin kärjessä.


title: Uutassola

text: Uutassola () on kylä Leningradin alueen Jaaman piirin Kattilan kunnassa Venäjällä. Se sijaitsee Länsi-Inkerin ylängöllä 12 kilometriä Kattilan taajamasta itään. Kylässä on 51 asukasta (vuonna 2010).


title: Uutassola

text: Kaprion ujestin Kargalin pogostaan kuulunut Uutassolan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Jo tuolloin siellä oli arkkienkeli Mikaelille omistettu kirkko. Vuonna 1729 rakennettu puukirkko korvattiin vuonna 1807 kivikirkolla, joka uudistettiin vuonna 1859. Uutassolan kirkko oli vailla käyttöä vuodesta 1937. Se suljettiin virallisesti vuonna 1940, mutta avattiin uudelleen saksalaismiehityksen aikana vuonna 1942. Kirkko toimi vuoteen 1965 saakka, minkä jälkeen sitä käytettiin sovhoosin varastona, kulttuuritalona ja elokuvasalina. Nykyään kirkko on pahasti raunioitunut.


title: Uutassola

text: Uutassolan ja sen lähikylien asukkaat olivat kansallisuudeltaan venäläisiä. Seurakuntaan kuuluivat Uutassolan lisäksi Närätövä (ven. "Narjadovo"), Perlessilä ("Perelesje"), Unatitsa, Varpola ("Arbolovo"), Velkotta ja Voronkino, joissa vuonna 1883 oli lähes 1 300 asukasta. Kylän talonpojat olivat 1860-luvulle saakka runoilija Aleksandr Blokin sukulaisille kuuluneen Velkotan kartanon maaorjia. Myöhemmin he kuuluivat Ratsinan volostin Uutassolan kyläkuntaan. Vuonna 1899 kylässä oli 59 taloutta ja 276 asukasta. Neuvostoaikana Uutassola toimi kyläneuvoston keskuspaikkana, kunnes se 1970-luvulla liitettiin Kattilan kyläneuvostoon.


title: Fiat 12 HP

text: Fiat 12 HP on italialaisen ajoneuvovalmistaja F.I.A.T. SpA:n vuosina 1901–1902 valmistama automalli.


title: Fiat 12 HP

text: Auton suunnittelija oli insinööri Giovanni Enrico, Fiatin kolmen ensimmäisen auton suunnittelijan, Aristide Facciolin seuraaja. Kyseinen malli oli ensimmäinen Fiat, ja yksi ensimmäisistä aikakauden autoista, joka oli varustettu nelisylinterisellä rivimoottorilla. Rakenne oli vielä kaksilohkoinen, eli moottorissa oli kaksi kaksisylinteristä moottoria peräkkäin. Mallia valmistettiin 106 kappaletta Fiatin "Corso Dante" -tehtaalla Torinossa. Perusmallin lisäksi valmistettiin kilpaversiota "12 HP Corsa", jossa käytettiin perusmallin moottoria. Kevyt kilpaversio otti huippunopeutta jopa 78 km/h, tällä laitettiin piste Euroopan autokilpailuja siihen asti dominoineen Panhardin menestykselle.


title: Fiat 12 HP

text: Vuoden 1901 lopulla suunnitteilla oli uudella, 7 475 kuutiosenttimetrin nelisylinterisellä rivimoottorilla varustettu malli, joka olisi 280-hevosvoimaisen moottorinsa turvin kyennyt 90 km/h:n huippunopeuteen.


title: Rui Bragança

text: Rui Pedro Rebelo Bragança (s. 26. joulukuuta 1991 Guimarães) on portugalilainen taekwondon MM-mitalisti ja Euroopan-mestari. 180 senttimetriä pitkä Bragança kilpailee 58-kiloisten sarjassa. Hänen valmentajanaan toimii Hugo Serrão.


title: Rui Bragança

text: Bragança saavutti hopeaa vuoden 2011 MM-kilpailuista Gyeongjusta 58-kiloisten sarjasta. Vuoden 2014 EM-kilpailuissa Bakussa Bragança voitti kultaa samassa sarjassa. Niin ikään Bakussa käydyissä vuoden 2015 Euroopan kisoissa hän saavutti jälleen kultaa. Saman vuoden kesäuniversiadeista Gwangjusta Bragança saavutti hopeaa. Hän voitti 58 kg:n sarjan Euroopan-mestaruuden jälleen Montreux'ssä 2016. Rio de Janeiron olympialaisissa 2016 hän sijoittui 58-kiloisissa jaetulle yhdeksännelle sijalle. Taipein universiadeissa 2017 hän sai samassa sarjassa hopeaa.


title: Rui Bragança

text: Bragançalla on yksi poikien EM-pronssi vuodelta 2007.


title: Copa América Centenario

text: Copa América Centenario oli 3.–26. kesäkuuta 2016 Yhdysvalloissa järjestetty maajoukkuejalkapalloturnaus. Turnaus järjestettiin Etelä-Amerikan lajiliiton CONMEBOLin ja Etelä-Amerikan mestaruusturnauksen Copa Américan 100-vuotisjuhlaksi. Lisäksi turnaus oli historian ensimmäinen Copa América, joka järjestettiin Etelä-Amerikan ulkopuolella. Siihen osallistui kymmenen CONMEBOLin joukkuetta ja kuusi Pohjois-Amerikan lajiliiton CONCACAFin maajoukkuetta. Yhdysvallat valittiin isännäksi toukokuussa 2014.


title: Copa América Centenario

text: Pitkään oli epävarmaa, saataisiinko turnausta edes järjestettyä CONCACAFin ja CONMEBOLin lahjussyytteiden vuoksi.


title: Copa América Centenario

text: Turnauksen loppuottelussa kohtasivat Copa América 2015:n tapaan Argentiina ja Chile. Kuten vuotta aiemmin, Chile voitti maalittomana päättyneen loppuottelun rangaistuspotkukilpailun jälkeen. Pronssia turnauksessa saavutti Kolumbia. Edellisenä vuonna jaetun maalikuninkuuden voittanut Chilen Eduardo Vargas oli jälleen turnauksen paras maalintekijä tehtyään kuusi maalia.


title: Copa América Centenario

text: Turnaukseen osallistui 16 maata. Etelä-Amerikan maanosaliiton CONMEBOL:n jäsenmaat pääsivät turnaukseen automaattisesti. Lisäksi turnauksessa oli kuusi Pohjois- ja Keski-Amerikan maanosaliiton CONCACAF:n jäsenmaata. CONCACAF:n jäsenmaista Yhdysvallat ja Meksiko hyväksyttiin automaattisesti mukaan turnaukseen. Keski-Amerikan jalkapalloliitton mestaruusturnauksen vuoden 2014 Copa Centroamericanan voittaja Costa Rica, Karibian jalkapalloliiton mestaruusturnauksen 2014 Caribbean Cupin voittaja Jamaika, sekä Haiti ja Panama, jotka selviytyivät turnaukseen karsintojen kautta, joihin selviytyi vuoden 2015 CONCACAF Gold Cupin neljä parasta maata, jotka eivät jo olleet selviytyneet turnaukseen.


title: Copa América Centenario

text: CONMEBOL:


title: Copa América Centenario

text:
CONCACAF:
Turnauksen otteluita pelattiin kymmenellä eri pelipaikkakunnalla. Loppuottelun peliareenana oli MetLife Stadium East Rutherfordissa.


title: Copa América Centenario

text: Turnauksen paras maalintekijä oli Chilen Eduardo Vargas.


title: Copa América Centenario

text: 6 maalia:


title: Copa América Centenario

text: 5 maalia:


title: Copa América Centenario

text: 4 maalia:


title: Copa América Centenario

text: 3 maalia:


title: Copa América Centenario

text: 2 maalia:1 maali:


title: Copa América Centenario

text: Oma maali:


title: Sivatherium

text: Sivatherium (nimen merkitys: ”Shivan peto”) on sukupuuttoon kuollut kirahvieläinsuku, jonka levinneisyysalue ulottui läpi Afrikan aina Intian niemimaalle. Laji "Sivatherium giganteum" on suurin tunnettu kirahvieläin, ja mahdolliseti kaikkien aikojen suurin märehtijä. Afroaasialainen laji "S. maurusium" luokiteltiin aiemmin omaan sukuunsa "Libytherium". "S. giganteumin" jäänteitä on löydetty Himalajan aluskukkuloilta, plioseenilta pleistoseenille. Esihistorialliset ihmisten tekemät kalliomaalaukset Saharan autiomaalta ja Intian keski- ja länsiosista viittavat siihen, että "S. maurusium" hävisi vasta 8 000 vuotta sitten.


title: Sivatherium

text: "Sivatherium" muistutti nykyistä okapia, mutta oli paljon suurempi ja raskasrakenteisempi. Sen korkeus hartian kohdalta oli 2,2 metriä, ja kokonaiskorkeus kolme metriä. Painoa sillä saattoi olla jopa 400–500 kiloa. Uudet tutkimukset viittaavat jopa 1246 kilogramman painoon. Tämä tekisi "Sivatheriumista" suurimman koskaan eläneen märehtijän. Tutkimuksen on ajateltu olevan aliarvio, sillä se ei ota huomioon koiraiden suuria sarvia. Tämä pari haarakkaita ”sarvia” sijaitsivat kallon päällä, jonka lisäksi sillä oli kaksi pienempää kolmiomaista sarvea silmien lähellä. Ruumis oli varsin tanakka, ja varsinkin olkapäät olivat lihaksikkaat kannattelemaan eläimen suurta ja painavaa päätä.


title: Snowden (elokuva)

text: Snowden on vuonna 2016 ensi-iltansa saanut yhdysvaltalainen elämäkerrallinen poliittinen jännityselokuva, jonka on ohjannut Oliver Stone. Elokuvan pääosia esittävät muun muassa Joseph Gordon-Levitt ja Shailene Woodley. Tositarina seuraa Edward Snowdenia, yhdysvaltalaista tietotekniikka-ammattilaista, joka vuoti NSA:n salaisia asiakirjoja "The Guardian" -sanomalehdelle kesäkuussa 2013.


title: Snowden (elokuva)

text: "Snowden" sai ensi-iltansa Yhdysvalloissa 16. syyskuuta 2016 ja Suomessa 23. syyskuuta 2016.


title: Fredrik Stjernvall (kuvernööri)

text: Gustaf Fredrik Stjernvall (27. kesäkuuta 1767 Padasjoki – 30. tammikuuta 1815 Hämeenlinna) oli suomalainen sotilas ja Uudenmaan ja Hämeen läänin kuvernööri. Hän oli vuonna 1808 Kustaanmiekan komentaja Viaporissa. Maaherran nimityksen hän sai 1810.


title: Fredrik Stjernvall (kuvernööri)

text: Stjernvall toimi vuosina 1811–1812 Helsingin jälleenrakennuskomitean puheenjohtajana. Hänen aloitteestaan, jota Kustaa Mauri Armfelt asettui kannattamaan, keisari Aleksanteri I määräsi vuonna 1812 Suomen uudeksi pääkaupungiksi Helsingin.


title: Fredrik Stjernvall (kuvernööri)

text: Stjernvallin mukaan on nimetty Merisatamassa sijaitseva Fredrik Stjernvallin puisto. Myös Fredrikinkatu on todennäköisesti saanut nimensä hänen mukaansa.


title: Fredrik Stjernvall (kuvernööri)

text: Fredrik Stjernvallin veli oli Carl Johan Stjernvall.


title: P-Aminobentsotrifluoridi

text: p-Aminobentsotrifluoridi eli 4-aminobentsotrifluoridi (CHNF) on orgaaninen yhdiste ja aniliinin johdannainen. Yhdistettä voidaan käyttää orgaanisessa synteesissä valmistettaessa muun muassa hyönteismyrkkyjä ja lääkeaineita. p-Aminobentsotrifluoridi on m- ja o-aminobentsotrifluoridien isomeeri.


title: P-Aminobentsotrifluoridi

text: Huoneenlämpötilassa p-aminobentsotrifluoridi on väritöntä nestettä. Yhdiste on veteen liukenematonta, mutta liukenee useisiin orgaanisiin liuottimiin.


title: P-Aminobentsotrifluoridi

text: p-Aminobentsotrifluoridia voidana valmistaa pelkistämällä p-nitrobentsotrifluoridia, p-aminobentsoehapon fluorauksella rikkitetrafluoridin avulla tai aminoimalla p-klooribentsotrifluoridia. p-Aminobentsotrifluoridista voidaan valmistaa hyönteismyrkkyjä kuten fiproniilia.


title: Fredrik Stjernvall

text: Fredrik Stjernvall -nimisiä henkilöitä ovat olleet:


title: Stockmann (sukunimi)

text: Stockmann on muun muassa seuraavien suomalaisten sukunimi:


title: Sten Stockmann

text: Karl Henrik Sten Stockmann (14. marraskuuta 1902 Helsinki – 5. toukokuuta 1975 Helsinki) oli suomalainen kauppaneuvos ja Oy Stockmann Ab:n hallituksen puheenjohtaja vuosina 1958–1970.


title: Sten Stockmann

text: Sten Stockmann oli kauppaneuvos Karl Stockmannin poika ja Stockmannin tavaratalon perustaneen G. F. Stockmannin pojanpoika. Hän kirjoitti ylioppilaaksi vuonna 1920 ja opiskeli muutaman vuoden lakitiedettä Helsingin yliopistossa, mutta ei suorittanut tutkintoa. Hän tuli perheyritykseen vuonna 1926 tarkastusosaston päälliköksi. Stockmann oli vuosina 1941–1944 yhtiön apulaisjohtaja ja 1944–1958 raha-asiain johtaja, minkä jälkeen hän siirtyi päätoimiseksi hallituksen puheenjohtajaksi. Hän jatkoi hallituksen puheenjohtajana vuoteen 1970 ja jäsenenä vuoteen 1973. Tuona aikana yhtiö muun muassa perusti uudet tavaratalot Tampereelle ja Pietarsaareen. Stockmann sai kauppaneuvoksen arvonimen vuonna 1962.


title: Sten Stockmann

text: Stockmann kuului vuosina 1957–1970 vakuutusyhtiö Fennian, vuosina 1958–1970 henkivakuutusyhtiö Patrian ja vuosina 1963–1970 Helsingin Osakepankin hallintoneuvostoon.


title: Sten Stockmann

text: Stockmann harrasti hyönteisiä, ja hänen kokoelmansa oli aikanaan Suomen suurin yksityinen hyönteiskokoelma. Hän oli Societas pro Fauna et Flora Fennican rahastonhoitaja vuodesta 1939 ja Helsingin Hyönteistieteellisen Yhdistyksen johtokunnan jäsen. Hänet vihittiin tieteellisistä ansioistaan Helsingin yliopiston kunniatohtoriksi vuonna 1964.


title: Samuli Salomaa

text: Samuli Salomaa (s. 19. kesäkuuta 1994) on tamperelainen salibandynpelaaja. Hän edustaa Salibandyliigassa pelaavaa Tampereen Kooveeta.


title: Tor Stolpe

text: Tor Björn Stolpe (25. huhtikuuta 1927 Hämeenlinna – 10. joulukuuta 2011) oli suomalainen yritysjohtaja. Hän valmistui filosofian maisteriksi 1954. Hänelle myönnettiin vuorineuvoksen arvonimi 1981. Hän oli Oy Wärtsilä Ab:n toimitusjohtaja 1978–1989.


title: Tor Stolpe

text: Stolpe työskenteli 1954–1957 geologina Oy Vuoksenniska Ab:ssa ja 1959–1965 johtajana Jussarön kaivoksessa. Vuodesta 1968 hän työskenteli Oy Kymmene Ab:ssa ja toimi 1970–1976 yrityksen metalliteollisuuden johtajana. Hän siirtyi 1976 Wärtsilään teollisuusryhmä 1:n johtajaksi.


title: Fiat Brevetti

text: Fiat Brevetti oli italialainen, Torinossa sijainnut ajoneuvovalmistaja. Se muodostettiin 26. huhtikuuta vuonna 1906, vuotta aiemmin perustetun Fiat-Ansaldin tilalle ja yhdistettiin myöhemmin osaksi Fiat SpA:ta.


title: Fiat Brevetti

text: Myytyään aiemman aseita valmistaneen "Società Officine Meccaniche e Fonderie Michele Ansaldi & C." -yhtiönsä, torinolainen teollisuusmies Michele Ansaldi perusti vuonna 1905 sen jäljelle jääneistä osista ajoneuvovalmistaja Fiat SpA:n kanssa yhteisyrityksen nimeltä "Michele Ansaldi & C.". Ansaldi omisti yhtiöstä 55 % ja Fiat 45 %. Yhtiö valmisti alkuun autoja nimellä "Fiat-Ansaldi 10-12 HP", mutta Fiatin ostettua Ansaldin osuuden vuonna 1906, autojen nimeksi tuli "Fiat Brevetti" (suom. Patentit). Fiat-Ansaldeja valmistui 203 kappaletta. Yhtiö fuusioitiin Fiatiin vuonna 1925.


title: Fiat Brevetti

text: Michele Ansaldi perusti vuonna 1906 torinolaisen autoteollisuusmies Matteo Ceiranon kanssa "Società Piemontese Automobili Ansaldi-Ceirano" -nimisen yhtiön, joka valmisti autoja tuotemerkillä SPA.


title: Fiat Brevetti

text: Brevetti oli edistyksellinen malli, joka toi ajoneuvojen valmistukseen monia teknisiä innovaatioita. Näitä olivat mm. suoran tikapuurungon käyttö, joka antoi korivalmistajille mahdollisuuden päällirakenteiden mittojen vakiinnuttamiseen ja sen myötä nopeampaan ja edullisempaan tuotantoon. Toinen merkittävä uudistus oli kardaaniakselin käyttöönotto voimansiirrossa, ketjuvedon sijaan.


title: Fiat Brevetti

text: Fiat Brevetin nelisylinterinen, 3052 cm:n rivimoottori tuotti tehoa 20 hevosvoimaa, mikä siirrettiin takapyörille neliportaisen vaihteiston kautta. Mallin huippunopeus oli 65 km/h. Valaistus oli järjestetty matalajännitemagneeton avulla.


title: Fiat Brevetti

text: Vuonna 1908 "10-12 HP" korvattiin päivitetyllä versiolla, Fiat Brevetti Tipo 2:lla (15-20 HP), joka perustuu edellisen mallin tekniikkaan. Moottorin teho oli kuitenkin noussut 22 hevosvoimaan ja raideleveys sekä akseliväli olivat kasvaneet. Tipo 2 oli ensimmäinen malli, jonka jäähdyttäjän kehyksessä on valmistajan nimi lyhennetty muotoon "FIAT". Vuonna 1910 mallin teho nostettiin 25 hevosvoimaan ja tyyppimerkinnäksi tuli 15-25. Vuoteen 1912 mennessä mallia oli valmistettu 681 kappaletta, joista 408 oli 22 hevosvoimaisia versioita. Tikapuurunko mahdollisti monipuolisten päällirakenteiden valmistamisen ja Italian vanhin säilynyt paloauto on Fiat Brevetti vuodelta 1908.


title: Fiat Brevetti

text: Samaan aikaan Brevetti Tipo 2:n kanssa Fiat valmisti "Fiat 12-15 HP" eli Fiat Tipo 1 -mallia, jolla ei ollut enää "Brevetti"-lisänimeä, ei myöskään sitä seuranneilla malleilla.


title: Fiat Brevetti

text: Fiat Brevettien valmistus tapahtui Fiat-Ansaldin Torinon Via Cuneolla sijainneessa tehtaassa, josta myöhemmin tuli Fiatin meridieseleitä valmistanut tehdas "Fiat Grandi Motori".


title: Stolpe

text: Stolpe on muun muassa seuraavien henkilöiden sukunimi:


title: Alina Makarenko

text: Alina Makarenko (, s. 14. tammikuuta 1995) on venäläinen voimistelija, joka voitti vuoden 2012 olympialaisissa rytmisen voimistelun kultamitalin joukkueyleiskilpailussa. Makarenko lopetti kilpaurheilun vuonna 2013. Lajin maailmanmestaruuskilpailuissa 2011 Montpellier’ssa hän oli voittamassa kultaa pallossa ja hopeaa yleiskilpailussa.


title: Samuli Valkama

text: Samuli Valkama (s. 1974) on suomalainen elokuvaohjaaja ja käsikirjoittaja. Hän on kirjoittanut myös lastenkirjoja.


title: Samuli Valkama

text: Valkama opiskeli Turun taideakatemian animaatiolinjalla. Hän on ohjannut kolme pitkää elokuvaa. Vuonna 2012 sai ensi-iltansa "Hulluna Saraan" ja vuonna 2014 Anna-Leena Härkösen romaaniin pohjautuva "Ei kiitos". Valkaman kolmas pitkä ohjaustyö oli vuonna 2017 ensi-iltansa saanut "Saattokeikka".


title: Veronica Stolte-Heiskanen

text: Veronica Stolte-Heiskanen (11. tammikuuta 1934 Budapest, Unkari – 20. heinäkuuta 1994 Helsinki, Suomi) oli unkarilaissyntyinen suomalainen sosiologi ja professori. Hän oli Tampereen yliopiston sosiologian professori ja selvitti muun muassa tutkimuspolitiikan ja tiedeyhteisöjen toiminnan ongelmia.


title: Veronica Stolte-Heiskanen

text: Budapestissa syntynyt Stolte pakeni perheensä kanssa toisen maailmansodan jälkeen Saksaan ja sitten Yhdysvaltoihin. Hän opiskeli Columbian ja Chicagon yliopistoissa. Valmistuttuaan vuonna 1962 hän muutti Suomeen avioiduttuaan suomalaisen tutkijan Ilkka Heiskasen kanssa. Hän väitteli vuonna 1967 toisena naissosiologina Helsingin yliopiston valtiotieteellisessä tiedekunnassa. Hän oli Tampereen yliopiston sosiologian professori 1982–1994 ja yliopiston ensimmäinen naispuolinen vararehtori 1990–1993. Luottamustoimissa Stolte-Heiskanen oli 1974–1977 Westermarck-seuran ensimmäinen naispuheenjohtaja ja kansainvälisen sosiologiliiton ISA:n johtokunnan jäsen. Perhesosiologian sijasta hän keskittyi myöhemmin urallaan tieteentutkimukseen. Stolte-Heiskanen toimi myös "Sosiologia"-lehden päätoimittajana.


title: Joseph Loschmidt

text: Joseph Loschmidt (1821–1895) oli muun muassa kineettistä kaasuteoriaa tutkinut itävaltalainen fyysikko. Hänen mukaansa on nimetty Loschmidtin luku, tosin sitä kutsutaan useimmiten nimellä Avogadron vakio, mooliin sisältyvien molekyylien määrän. Hän laski vakion vuonna 1865.


title: Mackenzie Skapski

text: Mackenzie Skapski (s. 15. kesäkuuta 1994 Abbotsford, British Columbia, Kanada) on kanadalainen jääkiekkoilija, joka pelaa New York Rangersin organisaatiossa.


title: Mackenzie Skapski

text: Skapskin pelaajaura oli lähellä päättyä jo 15-vuotiaana, kun hänen juniorijoukkueensa bussi kolaroi 11. joulukuuta 2009. Tämän seurauksena Skapski kärsi murtuneesta nenästä sekä silmäkuopan vauriosta ja veritulpasta lähellä aivojaan.


title: Mackenzie Skapski

text: Skapski siirtyi kaudeksi 2010–2011 pelaamaan Pohjois-Amerikan korkeimmalle junioritasolle WHL-joukkue Kootenay Iceen. Hänet varattiin Icesta New York Rangersiin kuudennella kierroksella . NHL Central Scouting arvioi hänet ennen varaustilaisuutta Pohjois-Amerikassa pelaavien maalivahtien 17. parhaaksi.


title: Mackenzie Skapski

text: Skapski aloitti kauden 2014–2015 ECHL:ssä Greenville Road Warriorsin joukkueessa, mutta hänet kutsuttiin vain yhden pelatun ottelun jälkeen AHL:n puolelle Hartford Wolf Packiin korvaamaan Greenvilleen tiputettua Jason Missiaenia. Hän debytoi AHL:ssä 24. lokakuuta 2014 ja pelasi ensimmäisen nollapelinsä vain kaksi päivää myöhemmin 26. lokakuuta. Hän pelasi Hartfordissa 2.38 päästettyjen maalien keskiarvolla ja 91,4 torjuntaprosentilla 24 ottelussa, jonka jälkeen hänet nostettiin New York Rangersin NHL-kokoonpanoon.


title: Mackenzie Skapski

text: NHL:ään Skapski kutsuttiin 4. helmikuuta 2015, kun Rangersin aloittava maalivahti Henrik Lundqvist kärsi revenneestä verisuonesta niskassaan. Skapski oli ensimmäisessä ottelussaan varamaalivahtina Cam Talbotin pelatessa Boston Bruinsia vastaan. Skapski debytoi 20. helmikuuta 2015 ottelussa Buffalo Sabresia vastaan. Hän torjui debyytissään 24 laukausta Rangersin voittaessa ottelun lukemin 3–1. Skapski pelasi myös ensimmäisen nollapelinsä Sabresia vastaan 14. maaliskuuta 2015 pelatussa ottelussa. Lundqvistin palattua loukkaantumisen jälkeen Rangersin kokoonpanoon, Skapski lähetettiin takaisin Wolf Packiin 25. maaliskuuta 2015.


title: Mackenzie Skapski

text: Skapski edusti Kanadan maajoukkuetta World U-17 Hockey Challengessa vuonna 2011. Kanada sijoittui turnauksessa kolmanneksi.


title: Johannes Loccenius

text: Johannes Loccenius (1598–1677) oli ruotsalainen historioitsija ja oikeusoppinut. Hän syntyi Holsteinissa, mutta vuonna 1625 hänet kutsuttiin Ruotsiin. Loccenius oli Upsalassa historian professori vuodesta 1627, oikeusopin professori vuodesta 1634, yliopiston kirjastonhoitaja vuodesta 1648 ja valtakunnan historioitsija vuodesta 1651. Hänen tutkimuksensa koskivat ainakin ruotsalaista oikeudenkäyttöä. Vuonna 1672 hän käänsi maanlain ja vuonna 1675 kaupunkilain latinaksi. Hän oli yksi aikansa tunnetuimmista ruotsalaistiedemiehistä.


title: Nils Storå

text: Nils Eugen Storå (s. 29. toukokuuta 1933 Pietarsaari) on suomalainen kansatieteilijä ja professori. Hän on ollut Åbo Akademin Pohjoismaiden etnologian ja folkloristiikan professori 1972–1997. Hän tutki kolttien hautaustapoja ja Ahvenanmaan kansankulttuuria. Hän on julkaissut erityisesti saaristolaisten tapoihin painottuvia teoksia. Aihetta käsitteleviä kirjoituksia on koottu teokseen "Resurser, strategier, miljöer" (1993). Teoksessa "Fiskets Åland och fiskarkulturen" (2003) hän tiivistää Ahvenanmaan saaristoelämää käsittelevät tutkimuksensa. Hän oli Budkavlen-lehden toimittaja 1971–1997.


title: Nadine Visser

text: Nadine Visser (s. 9. helmikuuta 1995) on alankomaalainen yleisurheilija.


title: Nadine Visser

text: Visser saavutti vuonna 2014 alle 20-vuotiaiden MM-kilpailuissa pronssia sekä seitsenottelussa että pika-aidoissa. Hän sai pronssia 100 metrin aitajuoksussa alle 23-vuotiaiden Euroopan-mestaruuskilpailuissa 2015. Hän sijoittui Pekingin MM-kilpailuissa 2015 seitsenottelussa kahdeksanneksi.


title: Nadine Visser

text: Visser voitti alle 23-vuotiaiden Euroopan-mestaruuden 100 metrin aitajuoksussa 2017. Lontoon MM-kilpailuissa hän sijoittui seitsemänneksi sekä 100 metrin aitajuoksussa että seitsenottelussa. Hän voitti samana vuonna universiadikultaa 100 metrin aidoissa.


title: Nadine Visser

text: Visser saavutti Birminghamin sisäratojen MM-kilpailuissa 2018 pronssia 60 metrin aitajuoksussa ajalla 7,84. Välierissä hän juoksi Alankomaiden ennätyksen 7,83.


title: Lapinpolthajat (EP)

text: Lapinpolthajat on saman nimisen yhtyeen EP-levy, joka julkaistiin vuonna 2008. Se julkaistiin 7" vinyylillä rajoitettuna 500:n kappaleen painoksena.


title: Lapinpolthajat (EP)

text: EP äänitettiin "pussikaljat studioon ja katsotaan mitä tulee" -kaavalla, ja osa kappaleista onkin tehty lennosta.


title: Ester Dean

text: Ester Dean on yhdysvaltalainen lauluntekijä ja näyttelijä. Hänet tunnetaan mm. roolistaan Cynthia-Rose Adamsina elokuvassa "Pitch Perfect".


title: Ester Dean

text: Dean syntyi Muskogeessä, Oklahoman osavaltiossa, Yhdysvalloissa. Hän kasvoi Tulsassa, Oklahomassa. Dean on viisilapsisen yksinhuoltajaperheen nuorin. Deanin ollessa 15-vuotias, hän joutui muuttamaan Omahaan, Nebraskaan joutuen jättämään sisaruksensa.


title: Ester Dean

text: Deanin asuessa Omahassa, hän kirjoitti sanoituksia paikallisille rap-artisteille ja tuottajille. Kun Omahassa ei ura auennut, Dean muutti vain 20- vuotiaana Atlantaan, josta tuottaja Tricky Stewart löysi hänet. Deanin läpimurtona pidetään Rude Boy- kappaleen sanoittamista Rihannalle. Dean on sanoittanut muitakin Rihannan kappaleita, mutta myös mm. Katy Perryn Firework-kappaleen ja Nicki Minajin Super Bass-kappaleen.


title: Edmond Locard

text: Edmond Locard (1877 – 1966) oli ranskalainen kriminologi ja lääkäri. Vuodesta 1910 hän toimi Lyonin poliisilaboratorion johtajana. Hän selvitti käsialaa ja kirjoituksen alkuperää koskevia kysymyksiä. Hän tuli tunnetuksi muuallakin kuin Ranskassa erityisesti salakirjoitusten selvittäjänä ja tieteellisenä kirjailijana. Locard julkaisi mm. poliisiasioihin liittyviä käsikirjoja ja vuodesta 1930 teosta "Traité de eriminalistique".


title: Liam McIntyre

text: Liam James McIntyre (s. 8. helmikuuta 1982 Adelaide, Australia) on australialainen näyttelijä, joka tunnetaan parhaiten roolistaan televisiosarja Spartacuksessa, jossa hän näytteli päähenkilö Spartacusta kahden tuotantokauden ajan.


title: Keijo Ström

text: Keijo Ström (2. syyskuuta 1920 Hamina – 16. tammikuuta 1985 Helsinki) oli suomalainen arkkitehti. Hänellä oli vuodesta 1955 arkkitehtitoimisto yhdessä Olavi Tuomiston kanssa. Toimiston pääpaino oli suurteollisuusrakentaminen, kuten Pietarsaareen Wilh. Schaumanin teollisuuslaitokset (1962) ja Saimaan kanavan arkkitehtityö. Muita ovat Helsingin yliopiston Tvärminnen eläintieteellinen asema, Lammin biologinen asema (1970) ja Oulun lentoasema (1974), Helsingin Alppilan kirkko ja seurakunnallinen työskekus (1957) sekä Helsinki-Vantaan lentoasemarakennus (1969). Alppilan kirkko perustuu heidän voittotyöhönsä yleisessä arkkitehtikilpailussa vuonna 1953.


title: Mahmud Nedim pašša

text: Mahmud Nedim pašša (n. 1818 – 14. toukokuuta 1883) oli georgialaissyntyinen valtiomies ja Osmanien valtakunnan suurvisiiri.


title: Mahmud Nedim pašša

text: Mahmud oli Bagdadin kenraalikuvernööri Mehmed Necib paššan poika. Hän toimi aluksi alemmissa viroissa osmanihallinnossa, kunnes hän yleni sellaisiin tehtäviin kuin apulaisulkoministeri, Damaskoksen ja Izmirin kenraalikuvernööri, kauppaministeri ja Tripolin kenraalikuvernööri. Hän toimi menestyksekkäästi myös oikeusministerinä ja laivastoministerinä 1869, ja lopulta hän toimi suurvisiirinä kahdesti, 1871-1872 ja 1875-1876.


title: Mahmud Nedim pašša

text: Hän oli yksi sulttaani Abd-ul-Azizin suosikeista. Venäjän voimakastahtoisella suurlähettiläällä Nikolai Pavlovitš Ignatjevilla nähtiin olevan suuri vaikutusvalta Mahmudiin, jonka vuoksi hänelle annettiin lisänimi ”Nedimov”. Hänen ei katsota onnistuneen suurvisiirinä, ja hänen asetuksillaan oli jopa kielteisiä vaikutuksia talouteen. Toisen kautensa jälkeen hän toimi vielä sisäministerinä 1879-1882.


title: Toni Garrn

text: Antonia ”Toni” Garrn (s. 7. heinäkuuta 1992 Hampuri, Saksa) on saksalainen malli.


title: Toni Garrn

text: Garrnin ollessa 13-vuotias saksalaisen mallitoimiston Model Factoryn omistaja Claudia Midolo huomasi hänet jalkapallo-ottelun katsomossa. Garrnin ensimmäinen työ oli Closed-farkkumallina. 15-vuotiaana hän avasi Calvin Kleinin muotinäytöksen New Yorkissa syyskuussa 2007.


title: Toni Garrn

text: Garrn on kävellyt lukuisten muotisuunnittelijoiden, kuten Dolce & Gabbanan, Louis Vuittonin, Guccin ja Chanelin muotinäytöksissä. Lisäksi hän on esiintynyt muun muassa Hugo Bossin, Tommy Hilfigerin ja Pradan mainoksissa ja useiden Vogue-lehtien kansissa.


title: Vaahteramäen Eemeli ja Iida

text: Vaahteramäen Eemeli ja Iida () on ruotsalainen lasten animaatioelokuva, joka ilmestyi vuonna 2013. Se perustuu kolmeen Astrid Lindgrenin kirjoittamaan Vaahteramäen Eemeli -tarinaan. Elokuvan juoni on lähellä alkuperäisiä tarinoita ja Lindgrenin omia äänitteitä käytetään kertojana. Kuvallinen ilmaisu perustuu Björn Bergin kirjoihin tekemiin piirroksiin. Elokuva sai ensi-iltansa 25. joulukuuta 2013.


title: Soukkio

text: Soukkio on kylä Mäntsälässä. Kylällä on noin 250 asukasta (2009). Maarekisterikylän pinta-ala on noin 33 neliökilometriä. Soukkio sijaitsee Mäntsälän länsiosassa noin yhdeksän kilometrin päässä kirkonkylästä. Kylä rajautuu pohjoisessa ja idässä Sälinkäähän, kaakossa kirkonkylään ja etelässä Hirvihaaraan. Kylän läpi kulkeva paikallistie menee Hirvihaaraan ja siitä haarautuu yhdystie, joka vie Hyvinkäälle menevälle tielle. Soukkio on enimmäkseen harvaan asutettua maaseutua. Vanhan Soukkiontien varressa on tiivistä, nauhamaista asutusta. Tien varressa sijaitsevat kylän vanhimmat, keskiajalta periytyvät tontit. Keskeinen kyläalue, tiestö ja maisema ovat koillinen–lounas-suuntaisia.


title: Soukkio

text: Soukkiossa on hirsiveistämö ja muovituotetehdas. Pääelinkeino on ollut maa- ja metsätalous, mutta vain yhdellä tilalla on enää karjaa.


title: Soukkio

text: Kylän nimi tulee mahdollisesti sanasta ”soukka”, joka tarkoittaa kapeaa. Soukkio sijaitsee kahden järven kannaksella. Näistä Kotojärvi kuivatettiin 1930-luvulla. Järvestä on jäljellä kosteikkoa. Toinen järvi, Kilpijärvi, on yhä olemassa. Kotojärvi-Isosuo on Natura 2000 -suojelualue ja kuuluu valtakunnalliseen soidensuojeluohjelmaan.


title: Soukkio

text: Toisin kuin useimmat Mäntsälän kylistä, Soukkio on ollut talonpoikais- eikä kartanokylä. Kylä on asutettu luultavasti keskiajalla. Ensimmäinen maininta Soukkiosta on vuodelta 1543.


title: Soukkio

text: Soukkiossa oli koulu vuosina 1903–1963. Kylän urheiluseura ja metsästysseura ostivat rakennuksen kunnalta vuonna 1970. Rakennus on kunnostettu seurataloksi, jossa metsästys- ja urheiluseura sekä kylätoimikunta toimivat. Kylällä ei ole enää palveluita. Lähin koulu on Lukon koulu noin kahden kilometrin päässä kyläkeskuksesta.


title: Pierre-Hugues Herbert

text: Pierre-Hugues Herbert (s. 18. maaliskuuta 1991 Schiltigheim) on ranskalainen tennispelaaja. Herbert on sijoittunut kaksinpelissä parhaimmillaan ATP-listan sijalle 44 tammikuussa 2019 ja nelinpelissä toiseksi heinäkuussa 2016. Nelinpelissä hän on saavuttanut 15 ATP-turnausvoittoa, muun muassa neljä Grand Slam -turnausvoittoa.


title: Pierre-Hugues Herbert

text: Herbert teki Grand Slam -debyyttinsä Ranskan avoimissa 2014, jossa hävisi ensimmäisellä kierroksella John Isnerille. Wimbledonissa hän hävisi avauskierroksella Jack Sockille. Nelinpelissä hän saavutti ensimmäisen turnausvoittonsa samana vuonna Michał Przysiężnyn parina Tokion turnauksessa.


title: Pierre-Hugues Herbert

text: Vuonna 2015 Herbert voitti Nicolas Mahut'n kanssa Yhdysvaltain avointen nelinpelin, ensimmäisenä kokonaan ranskalaisena parina. He olivat myös tammikuussa Australian avointen loppuottelussa, mutta hävisivät sen Simone Bolellille ja Fabio Fogninille. Kaksinpelissä hän saavutti ensimmäisen finaalipaikkansa Winston-Salemissa, jossa hävisi Kevin Andersonille.


title: Pierre-Hugues Herbert

text: Vuonna 2016 Herbert ja Mahut voittivat nelinpelin Wimbledonissa, vuonna 2018 Ranskan avoimissa ja vuonna 2019 Australian avoimissa.


title: Sara Röyhy

text: Sara Röyhy (1880 – 1950) oli amerikansuomalainen kirjailija ja New Yorkin Uutisten toimittaja. Hän asui Brooklynissä New Yorkissa. Röyhyn "Ovatko Naiset Tuomitut" julkaistiin New Yorkin Uutisten artikkelina 12. helmikuuta 1913, "Muistelmia 1135 Vuorokauden Matkoilta" on merkitty New Yorkin Uutisten 1917 julkaisemaksi.


title: Olkinen

text: Olkinen on kylä Mäntsälässä. Kylässä on 60 asukasta (2009).


title: Olkinen

text: Olkisissa oli koulu vuosina 1908–1965. Rakennuksessa on nykyään ryhmäperhepäiväkoti. Olkisten kartano on ollut saman suvun omistuksessa vuodesta 1869 lähtien. Vuoden 1979 eduskuntavaaleissa Olkisten vaalipiirin äänioikeutetuista 100 prosenttia äänestivät. Presidentti antoi sen johdosta vaalipiirille kunniakirjan.


title: Anna Ewers

text: Anna Luisa Ewers (s. 14. maaliskuuta 1993 Freiburg, Saksa) on saksalainen malli.


title: Anna Ewers

text: Ewersin huippumallin ura alkoi, kun muotisuunnittelija Alexander Wang näki hänen kuvansa blogissa ja otti yhteyttä Ewersin malliagenttiin. Pian sen jälkeen Ewers käveli Balenciagan muotinäytöksessä syksyllä 2013. Hänet valittiin myös B. Balenciagan hajuvesimainoksiin.


title: Anna Ewers

text: Ewers on kävellyt lukuisten muotisuunnittelijoiden muotinäytöksissä. Yksistään syksyn 2014 Milanon muotiviikoilla hän esiintyi 18 näytöksessä, joita olivat muun muassa Fendi, Dolce & Gabbana ja Emilio Pucci.


title: Zimányin mitali

text: Zimányin mitali on teoreettisen raskasionifysiikan alalla jaettava mitali. Mitalin ohella palkittaville myönnetään 2000 Yhdysvaltain dollarin rahapalkinto. Zimányin mitali on arvostetuin ydinfysiikan alalla nuorelle tutkijalle myönnettävä palkinto.


title: Zimányin mitali

text: Zimányin mitali perustettiin unkarilaisen professori Jozsef Zimányin (1931–2006) muistoksi. Se perustettiin Zimányin perheen, Unkarin tiedeakatemian hiukkas- ja ydinfysiikan tutkimusinstituutin ("KFKI Research Institute of Particle and Nuclear Physics"; nyk. nimellä "Wigner Research Center for Physics") ja Unkarin ydinfysiikan yhteisön tuella. Mitalin on suunnitellut unkarilainen kuvanveistäjä Imre Varga.


title: Zimányin mitali

text: Zimányin mitali myönnetään alle 40–vuotiaalle teoreettisen fysiikan tutkijalle, jolla on poikkeukselliset ansiot ja lupaava tulevaisuus suurienergiaisia raskasionitörmäyksiä koskevan fysiikan teorian kehittämisessä. Palkinnon saajan valitsee 16-jäseninen kansainvälinen valintakomitea.


title: Zimányin mitali

text: Zimanyin mitalin ovat saaneet seuraavat tutkijat:Palkinnon 2014 saanut suomalainen fyysikko Tuomas Lappi on tehnyt teoreettiseen fysiikkaan luettavaa ultrarelativististen raskasionitörmäysten teoreettista tutkimusta Jyväskylän yliopiston fysiikan laitoksella vuodesta 2013 lähtien. Vuonna 2015 palkittu Chihiro Sasaki puolestaan on tehnyt merkittävää tutkimustyötä auttamalla ymmärtämään kiraalien molekyylien dynamiikkaa sekä tekemällä vahvaan vuorovaikutukseen perustuvan yhdisteiden tutkimusta suurenergiaisten ionitörmäyskokeiden avulla.


title: Duramold

text: Duramold on puupohjainen komposiittimateriaali, jossa sidosaineena käytetään fenolihartsia. Duramoldin valmistamisessa on käytetty koivuviiluja, jotka on kyllästetty fenolihartsilla ja yhdistetty muotissa paineen alaisena ja 138 °C:n lämpötilassa hartsin kovettamiseksi.


title: Duramold

text: Vuonna 1917 Henry L. Haskell patentoi menetelmän, jolla puun ja vedenkestävän liiman seoksesta saattoi tehdä muottiin lähes mielivaltaisen muotoisia esineitä. Tätä keksintöä hyödyntäviä tuotteita markkinoitiin nimillä Duromold, Plymetl ja Phemaloid. Virginius E. Clark tutki puukomposiittien sopivuutta lentokoneiden rakenteisiin ja patentoi vuonna 1922 puukomposiittiin perustuvan lentokoneen siipirakenteen. Fairchildille työskennellessään Clark sai valtuudet kehittää puukomposiitin käyttöä vaihtoehdoksi lentokoneiden kalliille alumiinirakenteille. Yhteistyössä Haskeliten kanssa Fairchild kehitti fenolihartsin ja koivuviilujen yhdistelmästä komposiittimateriaalin, jolle Clark antoi nimen Duramold. Ensimmäinen pääosin duramoldista rakennettu lentokone on Fairchild F-46, jota rakennettiin vain yksi kappale. Suurin koskaan enimmäkseen duramoldista rakennettu lentokone on Hughes H-4 Hercules.


title: Keisarin hullu

text: Keisarin hullu () on virolaisen kirjailijan Jaan Krossin vuonna 1978 ilmestynyt historiallinen romaani. Kirja kertoo liiviläisestä aatelisesta Timotheus von Bockista (1787-1836). Päiväkirjamaiseen tyyliin kirjoitetun kirjan kertojana on von Bockin vaimon veli Jakob, joka oli maaorja ennen siskonsa Eevan säätyjärjestyksestä poikkeavaa avioliittoa aatelisen kanssa. Kirjan tarina on sekoitus fiktiota ja todellisia historiallisia tapahtumia. Keisarin hullu oli Krossin kansainvälinen läpimurtoteos, jota on usein pidetty tekijänsä parhaana romaanina.